hotchpotch/miracl-hf-unified huggingface dataset:
แอชลีย์ จอร์จ โอลด์
แอชลีย์ จอร์จ โอลด์ (; ค.ศ. 1913 – ค.ศ. 2001) เป็นศิลปินที่รู้จักกันดีในเรื่องการบันทึกชีวิตของนักโทษที่ถูกบังคับให้สร้างทางรถไฟสายมรณะ เขาได้รับการฝึกฝนจากวิทยาลัยศิลปะนอร์แทมป์ตันเชอร์ และโรงเรียนศิลปะแคลปแฮม
ในช่วงสงครามโลกครั้งที่สองเขาถูกส่งไปประจำการที่สิงคโปร์ และเมื่อถูกญี่ปุ่นเข้ายึดในเดือนกุมภาพันธ์ ค.ศ. 1942 เขาถูกจับเป็นเชลยและส่งไปทำงานที่ทางรถไฟสายมรณะ
สภาพค่ายเชลยศึกที่โหดร้ายและการรักษาพยาบาลในริเวอร์วัลเลย์โรดแคมป์, เรือนจำชางงี และตาเมือน ได้มีเอกสารหลักฐานอย่างแพร่หลายโดยโอลด์ในชุดของภาพวาด
ผลงานของโอลด์จำนวนมากถูกฝังอยู่ในพื้นดินและเอากลับคืนมาหลังสงคราม ในที่สุดผลงานเหล่านั้นก็ได้รับการส่งไปยังหอสมุดแห่งรัฐวิกตอเรีย ซึ่งเป็นส่วนหนึ่งของคอลเลกชันของพันตรี อาเธอร์ มูน และสามารถดูได้โดยใช้ลิงก์ด้านล่าง
ผลงานดังกล่าวมักเป็นเรื่องที่น่ากลัว แต่มีความงามแบบหลอนซ่อนอยู่ แคตตาล็อกคอลเลกชันของพันตรี อาเธอร์ มูน แสดงภาพวาดของมือที่กวักมือเรียกซึ่งมีชื่อว่า 'แผลระเบิด (โจมตีทางอากาศ)' และได้รับการนำมาเปรียบเทียบในการเล่าเรื่องกับภาพวาดเกอร์นิคา ของปีกัสโซ ว่าเป็นภาพที่ผิดธรรมดาของสงคราม แม้ว่าภาพที่สมจริงของโอลด์เมื่อเทียบกับภาพสมัยใหม่ที่เป็นนามธรรมของปีกัสโซจะมีรูปแบบที่แตกต่างกันมากก็ตาม
บางภาพ เช่นการ์ดวันเกิดสำหรับพันตรีมูน (ซึ่งยังแสดงให้เห็นถึงเอ็ดเวิร์ด ดันลอป) ก็มีการจัดการเพื่อหาอารมณ์ขันในความทุกข์ยาก
เอกสารฉบับนี้เป็นผลมาจากความร่วมมือระยะหลังสงครามระหว่างโรงเรียนเวชศาสตร์เขตร้อนลิเวอร์พูล (LSTM) และอดีตเชลยศึกสงครามตะวันออกไกลอังกฤษ ซึ่งมีหลายตัวอย่างของผลงานโอลด์
ภาพวาดโดยโอลด์ ของสแตนเลย์ กิมสัน ที่ต่อมาได้เป็นหัวหน้าเจ้าพนักงานมณฑลแห่งแกรมเปียน, ไฮแลนด์ และไอแลนด์ ได้รับการจัดขึ้นที่พิพิธภัณฑ์สงครามจักวรรดิ ไดอารีของกิมสัน ยังได้รับการจัดที่พิพิธภัณฑ์ ซึ่งบันทึกรายละเอียดของการนั่งให้เขียนภาพ การบันทึกนี้ ได้เผยทัศนคติในเวลาดังกล่าว:
"มีภาพวาดของฉันอีกครั้ง ครั้งนี้โดยคนนอร์ทแฮมป์ตันที่ชื่อโอลด์ เขาเป็นคนที่ยิ่งใหญ่ เป็นคนบ้านนอกผมบลอนด์ที่มีใบหน้าดุจจันทร์เพ็ญในฤดูเก็บเกี่ยวข้าวสาลี – ซึ่งชวนให้รำลึกถึงภาพเหมือนของสมเด็จพระเจ้าเฮนรีที่ 8 ที่เขียนโดยฮอลไบน์ ในฐานะที่เขาทำงานคนเดียวอย่างต่อเนื่อง – “มันยอดเยี่ยม – ตำแหน่งน่าสนใจ – ตอนนี้จะมีสายตา” ผลงานของเขาดูงดงาม แต่ดูเหมือนจะไม่สอดคล้องกับบุคลิกของเขา สีน้ำที่เขาทำในวันนี้เป็นงานที่ดี แต่มีเสน่ห์มากเกินไป ผมหวังว่าผมจะส่งภาพนี้กลับบ้าน – มันจะกระจายความกลัวทั้งหมด"
ความเร็วพิเศษที่โอลด์สามารถทำผลงานได้ แม้ตกอยู่ภายใต้เงื่อนไขที่ยากที่สุด แสดงให้เห็นอย่างชัดเจนโดยภาพของ "ดัสตี" โรดส์ ซึ่งโอลด์ทำสถิติไว้ที่สามนาที
โอลด์เป็นบุคคลในรุ่นเดียวกับเพื่อนศิลปินเชลยศึกตะวันออกไกล ทั้งแจ็ค บริดเจอร์ ชาล์เกอร์, ฟิลิป เมนินสกี และโรนัลด์ เซิร์ล ซึ่งทุกคนได้เสี่ยงชีวิตในแต่ละวันเพื่อทำบันทึกประวัติศาสตร์เหล่านี้
โอลด์และเมนินสกีได้รวมตัวกันในปี ค.ศ. 1995 หลังจาก 50 ปี ในฐานะแขกของพิพิธภัณฑ์สงครามจักวรรดิ เพื่อจัดนิทรรศการ"ชัยชนะในตะวันออกไกล" – ที่จัดขึ้นระหว่างวันที่ 15 สิงหาคมถึง 15 ธันวาคม ค.ศ. 1995
จนกระทั่งเขาเสียชีวิตในปี ค.ศ. 2001 โอลด์ยังคงรู้สึกบอบช้ำลึก ๆ และหลงใหลในประสบการณ์ของเขาในป่าเมื่อครั้งยังเป็นเชลยศึก อารมณ์ที่ขัดแย้งกันเหล่านี้จะเห็นได้จากผลงานระยะหลังของเขา ทั้งความสยดสยองและความงามจะปรากฏในภาพป่าทางด้านล่าง ภาพเหล่านี้ถูกวาดที่คิวปิดสกรีน ใกล้กับเฮเมลเฮมป์สตีด ในปี ค.ศ. 1959 ศิลปินใช้เวลาหลายเดือนในการสังเกตและบันทึกการเปลี่ยนแปลงของพื้นที่จากเมืองตลาดเก่า ถึง 'นิวทาวส์' ภายหลังสงคราม
ไพศาล ขุนหนู
ไพศาล ขุนหนู นักแสดงชาวไทย
ไพศาล ขุนหนู ชื่อเล่น ไพศาล เกิดวันที่ 11 มีนาคม พ.ศ. 2535 เป็นบุตรบุญธรรม เอกชัย ศรีวิชัย ศิลปินนักนักแสดงต่อมาศึกษาระดับปริญญาตรีใน จังหวัดกรุงเทพมหานคร จบจากมหาวิทยาลัยรามคำแหง คณะรัฐศาสตร์ เริ่มเข้าวงการบันเทิงมีผลงานภาพยนตร์เรื่องเทริดต่อมาเป็นนักแสดงสังกัดค่ายโคลิเซี่ยมมีผลงานละครเรื่องแรกออกอากาศทางช่อง7HDผลงานเด่นมหาหิน
ตั้งแต่อายุ 5 ขวบ ได้ฝึกเรียนรู้การแสดงรำโนราห์ คุณตาให้สืบทอด โดนจับไม้จับมือ ดัดมือ ต้องใช้นิ้วให้ข้อมันเด้ง ต้องใช้ความแข็งแรงเป็นอย่า
คุณตาเป็นโนราห์ดั้งเดิม เรียกว่าโนราห์โรงครู โนราห์จะมี 2 แบบ คือโนราห์โรงครู และโนราห์ทางบันเทิง โนราห์โรงครู จะเน้นเกี่ยวกับพิธีกรรมทำเกี่ยวกับพิธีการแก้บน เกี่ยวกับอาคม แต่ถ้าเป็นบันเทิงจะมีการรำตอนกลางคืนและมีดนตรีร่วมสมัยเป็นการส่งวัฒนธรรมจากรุ่นลูกสู่หลานอีกด้วย และหลังนั้น อดีตนายก อบจ.สงขลา นายกอุทิศ ชูช่วย ก็นำไปฝากเป็นศิษย์ของ เอกชัย ศรีวิชัย ร่วมเดินสายกับศรีวิชัย ตั้งแต่นั้นมา และได้มีผลงานเพลงเป็นของตัวเอง เพลงฮิตติดหูคือเพลง "เจ้าหญิงสวนยาง" ปี พ.ศ. 2559 ก็ได้มีวงมโนราห์เป็นของตัวเอง ชื่อวงมโนราห์ เอกชัย-ไพศาล ภายใต้การควบคุมของ เอกชัย ศรีวิชัย
สักการะราชสดุดีสมเด็จพระพี่นาง
สักการะราชสดุดี เป็นบทเพลงเทิดพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
คณะกรรมการโครงการจัดทำบทเพลงเทิดพระเกียรติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ร่วมกับ สมาคมนักร้องแห่งประเทศไทย และ สถานีวิทยุโทรทัศน์กองทัพบก จัดทำเพลง สักการะราชสดุดีสมเด็จพระพี่นาง ให้ศิลปินนักร้อง และนักแสดงจากทั่วฟ้าเมืองไทย ร่วมขับขานบทเพลงเทิดพระเกียรติถวายความอาลัย ในสมเด็จพระเจ้าพี่นางเธอฯ เป็นครั้งสุดท้าย
โกออนเกิร์ล สตาร์เสิร์ช
โกออนเกิร์ล สตาร์เสิร์ช ดาวเด่น หน้าใส ได้ไปต่อ () เป็นรายการเรียลลิตีประกวดนักแสดงและพรีเซนเตอร์ สำหรับเด็กผู้หญิงอายุ 12–19 ปี โดยเปิดรับสมัครทางออนไลน์และเปิดให้ผู้คนโหวตคัดเลือกเหลือ 100 คน จากนั้นจึงคัดเลือกผู้สมัครที่จะได้เข้าประกวดรอบออดิชันสด (Live Audition) จำนวน 10 คน โดยการโหวตและคณะกรรมการ และตัดสินจากรอบออดิชันเหลือ 3 คนสุดท้ายเพื่อหาผู้ชนะเพียงคนเดียว ผลิตโดยจีเอ็มเอ็มทีวี และคลีนแอนด์เคลียร์
รายการเปิดรับสมัครผู้เข้าประกวดเพศหญิงอายุระหว่าง 12–19 ปี โดยสามารถสมัครได้ด้วยตนเองหรือสมัครให้เพื่อนในช่องทางสื่อออนไลน์ ตั้งแต่วันที่ 5 มกราคม 2561 ถึงวันที่ 5 กุมภาพันธ์ 2561 ดังนี้"ตารางนี้เป็นรายชื่อผู้เข้ารอบออดิชันสด สำหรับผู้ผ่านการคัดเลือกทางออนไลน์ 100 คน ดูที่: เว็บไซต์ทางการ"
"(อายุเป็นไปตามช่วงเวลาที่ถ่ายทำรายการ)"
"ตั้งแต่ 5 มกราคม 2561 ถึง 20 กุมภาพันธ์ 2561"
เป็นรอบที่เปิดรับสมัครผู้เข้าประกวดพร้อมกับให้ผู้คนโหวตผู้สมัครที่จะได้เข้ารอบต่อ ๆ ไปทางเว็บไซต์ของรายการประกวด แบ่งออกเป็น 2 รอบ ดังนี้
"ออกอากาศ 10 มีนาคม 2561"
คณะกรรมการ ได้แก่ พิษณุ อภิราชกมล, สถาพร พานิชรักษาพงศ์, ณัฐพงษ์ มงคลสวัสดิ์, ชยานิษฐ์ จิราโรจน์เจริญ และ ปัฏฐา ทองปาน ได้ทำการคัดเลือกผู้ผ่านเข้ารอบเหลือเพียง 3 คน โดยรอบแรกให้ผู้เข้าประกวดแนะนำตัวและแสดงความสามารถพิเศษ และรอบที่สองให้ผู้เข้าประกวดสวมบทบาทการแสดงแบบสดกับ หฤษฎ์ ชีวการุณ, วชิรวิชญ์ เรืองวิวรรธน์ และ กรภัทร์ เกิดพันธุ์ จากนั้นจึงประกาศผลผู้เข้ารอบ 3 คนสุดท้ายทั้ง 3 คน โดยที่ 2 คน มาจากการลงคะแนนตัดสินของคณะกรรมการ และอีก 1 คนจากการมีคะแนนโหวตจากผู้ชมสูงสุด"ออกอากาศ 1 เมษายน 2561, 4 เมษายน 2561 และ 7 เมษายน 2561"
เป็นรอบแนะนำตัวของผู้เข้ารอบ 3 คนสุดท้าย ต้องออกแบบเดทแรกโดยเลือกสถานที่ที่ต้องการและทำภารกิจเพื่อคว้าคะแนน 30 คะแนน จากพิธีกร 3 นักแสดงหนุ่ม ได้แก่ ซิง (หฤษฎ์ ชีวการุณ), ชิม่อน (วชิรวิชญ์ เรืองวิวรรธน์) และ นนน (กรภัทร์ เกิดพันธุ์) ในรายการ "Beauty & The Babes สู้ตาย My First Date" เพื่อให้ได้เป็นผู้ชนะการประกวด แบ่งออกเป็น 5 ภารกิจ ดังนี้"ออกอากาศ 10 เมษายน 2561"
คณะกรรมการ ได้แก่ พิษณุ อภิราชกมล, ณัฐพงษ์ มงคลสวัสดิ์, นพณัช ชัยวิมล เป็นผู้ตัดสินลงคะแนนอีก 70 คะแนน โดยแบ่งเป็นรอบแรก 35 คะแนนจากผลงานการแสดงฉากใน My Dear Loser รักไม่เอาถ่าน ตอน Monster Romance ร่วมกับ 3 หนุ่มที่ผู้เข้าประกวดจับคู่ได้ ซึ่งจะเปิดให้คณะกรรมการรับชมและแสดงความคิดเห็นรวมทั้งบอกถึงข้อปรับปรุง และรอบที่สองอีก 35 คะแนนจากการพูดและพรีเซนต์ผลิตภัณฑ์ของคลีนแอนด์เคลียร์ในรูปแบบที่เป็นตัวเองมากที่สุด โดยรางวัลสำหรับผู้ชนะเลิศ คือ
ลูอีเซอแห่งเมคเลินบวร์ค-ชเตรลิทซ์
ลูอีเซอแห่งเมคเลินบวร์ค-ชเตรลิทซ์ () ทรงเป็นพระราชีนีปรัสเซียโดยตำแหน่งพระอัครมเหสีของพระเจ้าฟรีดริช วิลเฮ็ล์มที่ 3 และทรงเป็นพระราชมารดาในพระเจ้าฟรีดริช วิลเฮ็ล์มที่ 4 แห่งปรัสเซีย และจักรพรรดิวิลเฮ็ล์มที่ 1 แห่งเยอรมนี พระนางได้รับการนับถือในเรื่องของความรักชาติอย่างมาก พระนางยังถูกพวกนาซียกให้เป็นสตรีในอุดมคติซึ่งเป็นต้นแบบของผู้หญิงชาวเยอรมันที่ควรเอาแบบอย่าง
ในสงครามนโปเลียน ปรัสเซียกำลังเพลี่ยงพล้ำต่อฝรั่งเศส กรุงเบอร์ลินถูกยึดทำให้ราชวงศ์ปรัสเซียต้องลี้ภัย พระนางลูอีเซอเดินทางไปพบกับนโปเลียนในทิลซิท เพื่อขอความเมตตาต่อปรัสเซีย นโปเลียนได้บรรยายถึงพระนางลูอีเซอไว้ว่านาง ""มีความอบอุ่นและยั่วยวนฉันอย่างมาก..."" ความกล้าหาญและทุ่มเทเพื่อชาติของพระนาง ทำให้พระเจ้าฟรีดริช วิลเฮ็ล์มที่ 3 ทรงสถาปนาเครื่องราชอิสรยาภรณ์ลูอีเซอแก่พระนางใน ค.ศ. 1814 ซึ่งถือเป็นกางเขนเหล็กแบบแรก
กอดคัคจีซ์น
กอดคัคจีซ์น () เป็นภาพยนตร์แนวชีวประวัติเรื่องยาวจากสหภาพโซเวียตในปี 1966 ภาพยนตร์มีทั้งหมด 2 ภาค กำกับโดย Grigoriy Roshal และ Azerbayzhana Mambetova ภาพยนตร์เรื่องนี้เล่าชีวประวัติของ คาร์ล มากซ์ และ ฟรีดริช เองเงิลส์ ผู้สร้างแนวคิดคอมมิวนิสต์ชาวเยอรมัน บทภาพยนตร์ได้โครงเรื่องจากนวนิยายเรื่อง "Pokhischenie Ognya" ของ Galina Serebryakova
ภาพยนตร์เล่าถึงช่วงเวลาในชีวิตของมากซ์ และเองเงิลส์ในปี 1848-1849 โดยเริ่มต้นด้วยการตีพิมพ์แถลงการณ์คอมมิวนิสต์ หลังจากการปฏิวัติฝรั่งเศส มากซ์ถูกเนรเทศออกจากเบลเยียม และหลังจากการก่อตัวของการปฏิวัติในเยอรมนี เขาย้ายไปที่โคโลญ และพยายามสนับสนุนเพื่อนของเขาด้วยการเผยแพร่หนังสือพิมพ์ "ไรนิชเชอไซทุง" สุดท้ายมากซ์จึงเดินทางลี้ภัยพร้อมกับครอบครัวของเขาไปอยู่ที่กรุงลอนดอน
โทมัส แซงสเตอร์
โทมัส โบรดี แซงสเตอร์ (อังกฤษ: Thomas brodie Sangster ) เกิดเมื่อวันที่ 16 พฤษภาคม ค.ศ. 1990 เป็นนักแสดงและนักดนตรีชาวอังกฤษ เป็นที่รู้จักในบทบาทของ Jojen Reed ใน Game of thrones และให้เสียงพากย์ Ferb Fletcher ใน Phineas and Ferb และยังเป็นเนื้อหอมได้รับบทภาพยนตร์มายขึ้นเรื่อยๆเช่น Casey ใน Some Dogs Bite,Donald Clarke ใน Death of a Superhoro, Samuel Brawne ใน Bright Star,Simon Brown ใน Nanny McPhee,Paul McCartney ใน Nowhere Boy,ต่อมาเป็นที่่รู้จักในบท นิิวท์|Newt ใน The Maze Runner และกลับมารับบทเดิมอีีกครั้งใน เมซ รันเนอร์ สมรภูมิมอดไหม้
รายชื่อวิดีโอบนยูทูบที่มียอดผู้ชมมากที่สุด
นี่คือรายชื่อวิดีโอบนยูทูบที่มียอดผู้ชมมากที่สุด โดยในปี ค.ศ. 2005 มิวสิกวิดีโอเพลงแบดโรมานซ์ของเลดีกากา เป็นวิดีโอที่มียอดผู้ชมมากที่สุด ถัดมาในปี ค.ศ. 2015 มิวสิกวิดีโอคังนัมสไตล์และเบบี้ เป็ยวิดีโอที่มีผู้ชมมากที่สุด ปัจจุบันวิดีโอที่มีผู้ชมมากที่สุดคือมิวสิกวิดีโอเดสปาซิโต ที่มีผู้ชม 5 พันล้านครั้ง ชนะอันดับก่อนหน้าคือ ซียูอะเกน
ปัจจุบันเมื่อวันที่ จัสติน บีเบอร์ เป็นศิลปินที่มี 5 วิดีโอที่ผู้ชมเกินหนึ่งพันล้านครั้ง ในขณะที่เคที เพร์รีและบรูโน มาส์ มีสี่วิดีโอ เทย์เลอร์ สวิฟต์, แคลวิน แฮร์ริส, ชากีรา, อารีอานา กรานเด, นิค คลีมอนส์, อะเดล, เดอะเชนสโมเกอส์, มาลูมา และเอนรีเก อีเกลเซียส มีคนละสามวิดีโอ ฟิฟท์ฮาร์โมนี, ไซ, เอลลี โกลดิง, เดอะวีกเอนด์, เอ็มมิเน็ม, เจ บัลวิน, ริกกี มาร์ติน, เซีย, ลูอิส ฟอนซี, ทเวนตีวันไพล็อตส์, รีแอนนา, ชอว์น เมนเดส และเก็ตมูฟวีส์ มีคนละสองวิดีโอ
ตารางต่อไปนี้แสดง 30 อันดับวิดีโอที่มีคนดูมากที่สุดในยูทูบ โดยแสดงยอดจำนวนดู ผู้อัปโหลด และวันที่
ตารางต่อไปนี้แสดง 30 อันดับวิดีโอที่มีคนดูมากที่สุดในยูทูบประเทศไทย โดยแสดงยอดจำนวนดู ผู้อัปโหลด และวันที่
อาเซียนฟุตบอลหญิงแชมเปียนชิพ 2018
การแข่งขัน อาเซียนฟุตบอลหญิงแชมเปียนชิพ 2018 เป็นการจัดแข่งขันขึ้นเป็นครั้งที่ 10 ของอาเซียนฟุตบอลหญิงแชมเปียนชิพ, เป็นการแข่งขันฟุตบอลหญิงระดับนานาชาติจัดโดย สหพันธ์ฟุตบอลอาเซียน (เอเอฟเอฟ) ทัวร์นาเมนต์นี้ได้จัดขึ้นที่ ปาเล็มบัง, ประเทศอินโดนีเซีย ตั้งแต่วันที่ 30 มิถุนายน ถึง 13 กรกฎาคม พ.ศ. 2561
สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ
"เวลาทั้งหมดที่ระบุไว้คือ เวลามาตรฐานอินโดนีเซียตะวันตก ()"
ซูเปอร์มาริโอซันไชน์
ซูเปอร์มาริโอซันไชน์(อังกฤษ Super Mario Sunshine) เป็นเกมส์แนวแอ็กชัน-ผจญภัยสามมิติต่อจากซุปเปอร์มาริโอ 64 จำหน่ายโดยนินเท็นโดสำหรับเครื่องเล่นเกมคิวบ์ ออกจำหน่ายครั้งแรกในประเทศญี่ปุ่นในวันที่ 19 กรกฎาคม ค.ศ. 2002 ในอเมริกาเหนือวันที่ 26 สิงหาคม ค.ศ.2002
เกมส์เริ่มต้นที่ตัวเอกมาริโอ,เจ้าหญิงพีช และโท้ดสว้อท กำลังโดยสารเครื่องบินเพื่อมุ่งหน้าสู่เกาะไอซ์เล่ เดฟิโน่ ในขณะที่พวกเขากำลังดูวิดิโอเกี่ยวกับเกาะที่กำลังฉายอยู่นั้น เจ้าหญิงพีชได้สังเกตเห็นเงาประหลาดที่มีลักษณะคล้ายมาริโอมากๆ ในขณะที่เธอกำลังสงสัยอยู่นั้น เครื่องบินก็ได้ลงจอดฉุกเฉิน เมื่อบนรันเวย์ได้พบกับสีประหลาดไม่ทราบที่มาที่เรียกว่า กูป(Goop) และทางเดียวที่จะลบกูปได้คือ น้ำเท่านั้น โชคดีที่มาริโอได้พบกับ F.L.U.D.D อุปกรณ์ฉีดน้ำแบบพกพารูปแบบหุ่นยนต์ ประดิษฐ์ขึ้นโดยศาสตราจารย์เอลวิน แกดด์ ทำให้มาริโอ้ลบล้างกูปได้สำเร็จแต่ก็ถูกตำรวจประจำเกาะจับในข้อหาผู้ต้องสงสัยในคดีเรื่องสีประหลาดเปอะเปลื้อนทั่วเกาะและความมืดปกคลุม แต่ก็ถูกปล่อยตัวออกมา เพื่อช่วยเกาะ มาริโอ้ต้องตามหา"ไชน์สไปท์" ภูติส่องสว่างของเกาะไอซ์เล่ เดฟิโน่ กู้วิกฤติของเกาะกลับคืนมา เอาชนะสมุนของบาวเซอร์ที่คอยคุ้มครองไชน์สไปท์ และปกป้องเจ้าหญิงพีชให้พ้นเงื้อมมือของ"ชาโดว์ มาริโอ" เงาอีกคนของเขา(ตอนหลังเฉยว่าเป็น บาวเซอร์จูเนียร์)
ตัวเอกของเรื่อง ที่มาพร้อมกับอุปกรณ์ฉีดน้ำ F.L.U.D.D มาพักร้อนพร้อมกับเจ้าหญิงพีชและโท้ดสว้อท
ตัวเอกของเรื่อง ที่ชวนมาริโอมาพักร้อนด้วยกันที่ไอซ์เล่ เดฟิโน่ และเป็นคนแรกที่เห็นชาโดว์ มาริโอ
ผู้อาวุโสของเหล่าโท้ดและเจ้าหญิงพีช มีเป้าหมายว่าจะพักร้อนสบายๆที่ไอซ์เล่ เดฟิโน่
เงาปริศนาสีฟ้า ที่องค์หญิงพีชเห็นครั้งแรกในวิดีโอแนะนำเกาะ มีเป้าหมายลักพาตัวองค์หญิงพีช และเป็นตัวการที่ทำให้ทั้งเกาะเกิดมลพิษ
ลูกชายของเบาวเซอร์ ที่เปิดเผยตนว่าตนกับชาโดว์มาริโอ้คือคนเดียวกัน และอ้างว่าตนเองนั้นเป็นลูกของเจ้าหญิงพีช
วายร้ายของเรื่อง ผู้บงการให้ลูกตัวเองลักพาตัวเจ้าหญิงพีช
วรุตม์ บุญสุข
วรุตม์ บุญสุข (; 23 สิงหาคม พ.ศ. 2540 — ) เป็นนักฟุตบอลอาชีพชาวไทย ปัจจุบันลงเล่นตำแหน่งกองหน้าให้กับบางกอกกล๊าสในไทยลีก
วรุตม์เกิดที่จังหวัดร้อยเอ็ด พ่อเป็นนักฟุตบอล เขาเริ่มฝึกเล่นฟุตบอลที่โรงเรียนกีฬาร้อยเอ็ด ต่อมาเมื่อเขาอายุ 14 ปี จึงได้เข้าร่วมทีมเยาวชนของบางกอกกล๊าส และใน พ.ศ. 2559 เขาได้เลื่อนขึ้นมาเล่นให้กับทีมชุดใหญ่เป็นครั้งแรก และในปลายปีเดียวกันนี้ เขามีชื่อติดทีมชาติไทยในการแข่งขันฟุตบอลเอเชียเยาวชนอายุไม่เกิน 19 ปีที่ประเทศบาห์เรน
อัครบิดรดีมีทรี (ยาเรมา)
อัครบิดรดีมีทรี (; ) นามเดิม วลาดีมีร์ วาซีเลียวิช ยาเรมา (; ; 9 ธันวาคม ค.ศ. 1915 – 25 กุมภาพันธ์ ค.ศ. 2000) เป็นอัครบิดรองค์ที่สองแห่งเคียฟและยูเครนทั้งปวง รวมถึงคริสตจักรยูเครเนียนออโทเซฟาลัสออร์ทอดอกซ์ (UAOC) โดยสืบทอดตำแหน่งต่อจากอัครบิดรมสตีสลัฟ (สครีปนิค) ตั้งแต่ ค.ศ. 1993 ถึง ค.ศ. 2000 อัครมุขนายกเมโฟดี (คูเดรียคอฟ) จึงสืบทอดตำแหน่งต่อ ท่านเป็นคนยุคฟื้นฟูศิลปวิทยาผู้ที่ได้ศึกษาศิลปะและดนตรีในช่วงอายุยังน้อย ทั้งยังเป็นผู้นำที่มีจิตสำนึกทางการเมืองที่พัฒนาแล้ว ซึ่งเป็นสมาชิกขององค์การแห่งนักชาตินิยมยูเครนในคริสต์ทศวรรษ 1930
ในช่วงสงครามโลกครั้งที่สองท่านต้องตกเป็นเชลยศึกในประเทศเยอรมนี บวชเป็นดีกันเมื่อวันที่ 3 สิงหาคม ค.ศ. 1947 และเป็นบาทหลวงเมื่อวันที่ 10 สิงหาคมของปีเดียวกัน ส่วนในปี ค.ศ. 1947–89 ท่านได้เป็นสมาชิกองค์หนึ่งของเคลอจีแห่งเขตอัครบิดรมอสโก ในปี ค.ศ. 1989 ท่านและสมาชิกท่านอื่น ๆ ของเคลอจีได้ออกจากเขตอัครบิดรมอสโก และประกาศขึ้นกับคริสตจักรยูเครเนียนออโทเซฟาลัสออร์ทอดอกซ์ภายใต้อัครมุขนายกมสตีสลัฟ (สครีปนิค) ซึ่งขณะนั้นเป็นประมุขคริสตจักรยูเครเนียนออโทเซฟาลัสออร์ทอดอกซ์ในสหรัฐและแคนาดา
ปี ค.ศ. 1990 สหภาพโซเวียตได้ล่มสลาย บาทหลวงดีมีทรี ยาเรมา ได้ริเริ่มและเข้าร่วมในการประชุมทางศาสนาแห่งยูเครนทั้งปวงของคริสตจักรยูเครเนียนออโทเซฟาลัสออร์ทอดอกซ์ ที่จัดขึ้นในเคียฟเมื่อปี ค.ศ. 1990 ซึ่งได้เลือกตั้งอัครมุขนายกมสตีสลัฟ (สครีปนิค) เป็นอัครบิดรองค์แรกของประเทศยูเครน ครั้นในปี ค.ศ. 1993 ท่านได้ปฏิญาณตนเป็นอารามิก และจากนั้นบวชเป็นมุขนายกแห่ง"เปเรยาสลอฟสกี"และ"ซีเชฟสกี" ในสภาคริสตจักรที่สองนี้ ท่านได้รับเลือกเป็นอัครบิดรแห่งเคียฟและรัสยูเครนทั้งปวง ปลายปี ค.ศ. 1998 อัครบิดรดีมีทรีในวัยชรา มีสุขภาพอ่อนแอลง กำหนดว่าอนาคตของคริสตจักรจะมั่นคงแข็งแรงอีกครั้งเพื่อชาวพลัดถิ่นยูเครน ซึ่งได้ประคับประคองคริสตจักรยูเครเนียนออโทเซฟาลัสออร์ทอดอกซ์ในช่วงเกือบ 70 ปี จากการปกครองโดยลัทธิคอมมิวนิสต์ในประเทศยูเครน
ทางเลือกของอัครบิดรดีมีทรีทำใน"พินัยกรรมสุดท้าย"ของท่าน เพื่อขอให้ลำดับชั้นคริสตจักรยูเครเนียนออโทเซฟาลัสออร์ทอดอกซ์ตกลงที่จะอนุญาตให้คริสตจักรยูเครเนียนออร์ทอดอกซ์แห่งสหรัฐอเมริกาวางแนวทาง – ซึ่งหากดำเนินการ จะทำให้เป็นหนึ่งได้อย่างมีประสิทธิภาพทั้งสองคริสตจักร – เป็นการเคลื่อนไหวที่คำนวณได้เพื่อช่วยคริสตจักรยูเครเนียนออโทเซฟาลัสออร์ทอดอกซ์จากการรุกล้ำของคริสตจักรยูเครเนียนออร์ทอดอกซ์ - เขตอัครบิดรเคียฟ และคริสตจักรยูเครเนียนออร์ทอดอกซ์ (เขตอัครบิดรมอสโก)
เจ้าชายเฟรเดอริกแห่งปรัสเซีย (2454-2509)
เจ้าชายเฟรเดอริกแห่งปรัสเซีย (; 19 ธันวาคม พ.ศ. 2454 – 20 เมษายน พ.ศ. 2509)
เจ้าชายเฟรเดอริกแห่งปรัสเซีย ประสูติเมื่อวันที่ 19 ธันวาคม พ.ศ. 2454 เป็นพระโอรสพระองค์ที่ 4 ใน เจ้าชายวิลเฮล์ม มกุฎราชกุมารแห่งปรัสเซีย และ ดัชเชสเซซิลีแห่งเม็คเล็นบูร์ก-ชเวริน เป็นพระราชนัดดาใน จักรพรรดิวิลเฮล์มที่ 2 แห่งเยอรมนี และเป็นพระญาติใน เจ้าชายกียอร์ก ฟรีดริช เจ้าชายแห่งปรัสเซีย พระประมุขพระองค์ปัจจุบันแห่งราชวงศ์ปรัสเซีย
พระองค์ทรงเสกสมรสกับ เลดีเบียร์กิด กินเนสส์ โดยพระชายาได้รับพระราชทานพระนามและพระอิสริยยศเป็น เจ้าหญิงเฟรเดอริกแห่งปรัสเซีย พระชายา โดยมีพระบุตรดังนี้
ในขระทรงพระเยาว์นั้น ทรงศึกษาใน มหาวิทยาลัยเคมบริดจ์ พระองค์ถูกกักขังในฐานะนักโทษเนื่องมาจากผลของสงครามโลก โดยเมื่อพระองค์ถูกคุมขังนั้น ทีงใช้เวลานานในการทำความดีจนพระองค์ได้รับการเลื่อนเป็น หัวหน้านักโทษ และได้รับพระราชทานบรรดาศักดิ์เป็น เคานต์แห่งลีนเจน
เจ้าชายเฟรเดอริก สิ้นพระชนม์เมื่อวันที่ 20 เมษายน พ.ศ. 2509 ขณะมีพระชันษา 54 ชันษา โดยการจมน้ำตายในแม่น้ำไรน์
เทศบาลเมืองหนองปลิง
เทศบาลเมืองหนองปลิง เป็นองค์กรปกครองส่วนท้องถิ่นประเภทเทศบาลเมืองในอำเภอเมืองกำแพงเพชร จังหวัดกำแพงเพชร ครอบคลุมพื้นที่ตำบลหนองปลิงทั้งตำบล และเป็นที่ตั้งของศาลากลางจังหวัดกำแพงเพชร
เทศบาลเมืองหนองปลิงตั้งอยู่ในอำเภอเมืองกำแพงเพชร จังหวัดกำแพงเพชร ครอบคลุมพื้นที่ตำบลหนองปลิงทั้งตำบล ซึ่งอยู่ทางทิศเหนือของเทศบาลเมืองกำแพงเพชร มีพื้นที่ทั้งหมด 84.58 ตารางกิโลเมตร (53,031 ไร่) พื้นที่ตำบลหนองปลิงตั้งอยู่ในราบลุ่มแม่น้ำปิงและที่ราบสูง พื้นที่ส่วนใหญ่เป็นที่ดินทางเกษตรกรรม ได้แก่ ที่นา ไร่อ้อย ไร่มันสำปะหลัง และสวนกล้วยไข่ โดยมีคลองชลประทานท่อทองแดงส่งน้ำทางทิศตะวันออกของตำบล และคลองห้วยทรายส่งน้ำทางด้านทิศเหนือของตำบล
เทศบาลเมืองหนองปลิง มีอาณาเขตติดต่อกับตำบลข้างเคียง ดังนี้
ตำบลหนองปลิง แบ่งการปกครองออกเป็นหมู่บ้านจำนวน 11 หมู่บ้าน ได้แก่
กลุ่มอาการหลังการได้รับสารอาหาร
กลุ่มอาการหลังการได้รับสารอาหาร () คือกลุ่มของความผิดปกติทางเมตาบอลิกที่เกิดขึ้นหลังจากผู้ป่วยที่อยู่ในภาวะอดอยาก หรือขาดสารอาหารอย่างหนัก ได้รับสารอาหารอย่างรวดเร็ว โดยในช่วง 4–7 วัน หลังเริ่มให้อาหารที่มีคาร์โบไฮเดรตสูง จะกระตุ้นให้ร่างกายกลับมาสร้างไกลโคเจน ไขมัน และโปรตีน อาจทำให้เกิดการลดต่ำลงของระดับเกลือแร่ในเลือดที่สำคัญ เช่น โปแตสเซียม แมกนีเซียม และฟอสฟอรัส ได้ ผู้ป่วยอาจมีอาการทางระบบหัวใจ ปอด และระบบประสาท การมีเกลือแร่ผิดปกติเหล่านี้หากเป็นมากอาจเสียชีวิตได้
บางกอกนฤมิต
บางกอกนฤมิต เป็นละครโทรทัศน์ไทยแนวโมเดิร์น พีเรียด ดราม่า-สยองขวัญ สร้างขึ้นจากบทประพันธ์ชื่อเดียวกันของ พงศกร ผลิตโดย เดอะ วัน เอ็นเตอร์ไพรส์ และ เจพี ดอเตอร์ แอนด์ ซอน (JP Daughter & Son) กำกับการแสดงโดย สถาพร นาควิไลโรจน์ บทโทรทัศน์โดย นวรส ควบคุมบทโทรทัศน์โดย นิพนธ์ ผิวเณร และ สถาพร นาควิไลโรจน์ นำแสดงโดย ไปรยา ลุนด์เบิร์ก, อารักษ์ อมรศุภศิริ, วรรณรท สนธิไชย และนักแสดงอีกคับคั่ง ออกอากาศทาง ช่องวัน ทุกวันจันทร์-พฤหัสบดี เวลา 20:10 - 21:30 น.และ 20:10 - 21:20 น. และออกอากาศย้อนหลังทางแอปพลิเคชัน ไลน์ทีวี เวลา 22:00 น. เริ่มออกอากาศตอนแรกวันที่ 2 กรกฎาคม พ.ศ. 2561 – 9 สิงหาคม พ.ศ. 2561 ต่อจากละคร สายรักสายสวาท
ถ้ำวิทยา
ถ้ำวิทยา () คือการศึกษาทางวิทยาศาสตร์ของถ้ำและคุณลักษณะคาสต์, ภาพรวม, โครงสร้าง, คุณสมบัติทางกายภาพ, ประวัติ, รูปแบบชีวิต และกระบวนการโดยการก่อตัวขึ้น (การถือกำเนิดของถ้ำ) และเปลี่ยนไปตามกาลเวลา (ถ้ำสัณฐานวิทยา) นิยามศัพท์"ถ้ำวิทยา" บางครั้งใช้กับกิจกรรมสันทนาการของการสำรวจถ้ำ แต่นี้เป็นที่รู้จักมากขึ้นอย่างถูกต้องว่าเป็น"กิจกรรมสำรวจถ้ำ" ("caving" หรือ "potholing") หรือ นิยามศัพท์อเมริกัน"การสำรวจถ้ำโดยผู้เข้าร่วม" ("spelunking") ที่เลิกใช้แล้ว ถ้ำวิทยาและการสำรวจถ้ำมักเชื่อมต่อ เนื่องจากทักษะทางกายภาพที่จำเป็นสำหรับการศึกษา"ในแหล่งกำเนิด"จะเหมือนกัน
ถ้ำวิทยาเป็นสาขาวิชาข้ามสาขา ที่รวมความรู้ด้านเคมี, ชีววิทยา, ธรณีวิทยา, ฟิสิกส์, อุตุนิยมวิทยา และวิชาเขียนแผนที่ เพื่อพัฒนาภาพเหมือนของถ้ำ และระบบการพัฒนาที่ซับซ้อน
นักถ้ำวิทยายังทำงานร่วมกับนักโบราณคดีในการศึกษาซากปรักหักพังใต้ดิน, อุโมงค์, ท่อน้ำทิ้งและท่อระบายน้ำ เช่น ปากทางเข้าและทางออกต่าง ๆ ของโกลอากาแมกซิมา ในกรุงโรม
รายนามปลัดกระทรวงกลาโหมของไทย
รายนามปลัดกระทรวงกลาโหมของไทย
ครูบาบุญชุ่ม ญาณสํวโร
ครูบาบุญชุ่ม าณสํวโร เป็นพระภิกษุฝ่ายอรัญวาสีชาวไทย ผู้ได้รับความเคารพศรัทธาอย่างสูงจากชาวไทยวน ไทใหญ่ ชาวลาว และชาวภูฏาน
ครูบาบุญชุ่ม เกิดเมื่อวันอังคารที่ 5 มกราคม พ.ศ. 2508 เวลา 09.00 น. ที่หมู่บ้านแม่คำหนองบัว ตำบลแม่คำ อำเภอแม่จัน จังหวัดเชียงราย เป็นบุตรคนโตของนายคำหล้าและนางแสงหล้า ทาแกง แม้ครอบครัวจะยากจนใช้ชีวิตอย่างยากลำบาก แต่โยมมารดาก็ปลูกฝังท่านให้ทำบุญ สวดมนต์ ทำสมาธิอยู่เสมอ ทำให้ท่านสนใจออกบวช
หลังจากเรียนจบชั้นประถมศึกษาปีที่ 4 จึงบรรพชาเป็นสามเณรเมื่ออายุได้ 11 ปี ศึกษาพระปริยัติธรรมจนสอบได้นักธรรมชั้นตรีในปี พ.ศ. 2526 ต่อมาได้เข้าอุปสมบทเป็นพระภิกษุเมื่อวันที่ 9 พฤษภาคม พ.ศ. 2529 เวลา 919 น. ณ อุโบสถวัดพระเจ้าเก้าตื้อปัจจุบันรวมเป็นวัดเดียวกันกับ วัดสวนดอก (พระอารามหลวง) โดยมีพระราชพรหมาจารย์ (ดวงคำ ธมฺมทินฺโน) เจ้าคณะจังหวัดเชียงใหม่ เป็นพระอุปัชฌาย์ พระครูเวฬุวันพิทักษ์เป็นพระอนุสาวนาจารย์ และพระครูศรีปริยัตินุรักษ์เป็นพระกรรมวาจาจารย์
นับแต่ออกบวช ครูบาบุญชุ่มมุ่งเน้นเรียนกรรมฐานจากครูบาอาจารย์หลายองค์ ได้จาริกไปหลายท้องที่ทั้งภาคเหนือของไทย พม่า เนปาล อินเดีย ภูฏาน ฯลฯ เมื่อพบเห็นวัดใดทรุดโทรมก็เป็นผู้นำในการบูรณะ และได้สร้างพระธาตุเจดีย์ วิหาร พระพุทธรูป ไว้หลายแห่งในภาคเหนือ รัฐชาน สิบสองปันนา และประเทศลาว
เลดีเบียร์กิด กินเนสส์
เลดีเบียร์กิด กินเนสส์ ()
เลดีเบียร์กิด กินเนสส์ เกิดเมื่อวันที่ 30 กรกฎาคม พ.ศ. 2463 ณ กรุงลอนดอน เป็นธิดาคนสุดท้องใน รูเพิร์ต กินเนสส์ เอิร์ลที่ 2 แห่งไอวีฟ และ เกวนโดเลน กินเนสส์ เคาน์เตสแห่งไอวีฟ โดยครอบครัวของเธอได้ประกอบธุรกิจหลายอย่างจนมีฐานะร่ำรวย อาทิ โรงเบียร์ ธนาคาร การเล่นการเมืองของและการเป็นการทูตของบิดา
ในช่วงสงครามโลกครั้งที่สอง เธอได้อาสาเป็นพยาบาลเสริม และนี่เองทำให้ได้พบกันพระสวามีในอนาคต เจ้าชายเฟรเดอริกแห่งปรัสเซีย ขณะที่เจ้าชายทรงได้รับอุบัติเหตุทางรถยนต์ ต่อมาทั้ง 2 เริ่มจะติดต่อสื่อสารและเป็นบ่อเกิดของความรัก
เลดีเบียร์กิด เสกสมรสกับ เจ้าชายเฟรเดอริกแห่งปรัสเซีย และได้รับพระราชทานพระนามและพระอิสริยยศเป็น เจ้าหญิงเฟรเดอริกแห่งปรัสเซีย พระชายา (Her Royal Highness Princess Frederick of Prussia) พร้อมฐานันดรรอยัลไฮเนส โดยมีพระบุตรดังนี้
ต่อมาเมื่อปี พ.ศ. 2509 เจ้าชายเฟรเดอริก พระสวามีสิ้นพระชนม์ พระองค์จึงทรงลาออกจากฐานันดรและเสกสมรสใหม่กับ เมเจอร์ อันโทนี แพทริค เนส เมื่อวันที่ 3 มิถุนายน พ.ศ. 2510 แต่ไม่มีบุตร-ธิดา
เจ้าหญิงอันโทเนีย ดัชเชสแห่งเวลลิงตัน
เจ้าหญิงอันโทเนีย ดัชเชสแห่งเวลลิงตัน ()
เจ้าหญิงอันโทเนีย ดัชเชสแห่งเวลลิงตัน (เดิม:เจ้าหญิงอันโทเนียแห่งปรัสเซีย) ประสูติเมื่อวันที่ 28 เมษายน พ.ศ. 2498 ณ สหราชอาณาจักร เป็นพระธิดาพระองค์สุดท้องใน เจ้าชายเฟรเดอริกแห่งปรัสเซีย และ เลดีเบียร์กิด กินเนสส์ ทรงเป็นพระนัดดาใน เจ้าชายวิลเฮล์ม มกุฎราชกุมารแห่งปรัสเซีย และเป็นพระราชปนัดดาใน จักรพรรดิวิลเฮล์มที่ 2 แห่งเยอรมนี โดยพระองค์ทรงมีพระเชษฐาฝาแฝดคือเจ้าชายรูเพิร์ต โดยงานหลักของพระองค์คือการเปฌนประธานมูลนิธิกินเนสส์ ทรานซ์ ซึ่งทรงทำต่อจากพระมารดา
พระองค์ทรงเสกสมรสกับ ชาลส์ เวลสลีย์ ดยุกที่ 9 แห่งเวลลิงตัน เมื่อวันที่ 3 กุมภาพันธ์ พ.ศ. 2520 โดยเธอได้รับพระราชทานพระอิสริยยศจากพระสวามีดังนี้
ทั้ง 2 ทั้ง 2 ทรงมีพระบุตรดังนี้
เจ้าหญิงอันโทเนียทรงมีสิทธิ์ในการสืบราชบัลลังก์อังกฤษ เนื่องจากทรงสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร
เกนนาดี ซาโมกฮิน
เกนนาดี วิกโตโรวิช ซาโมกฮิน (; ) เกิดวันที่ 14 กรกฏาคม ค.ศ. 1971 ในซิมเฟอโรโพล เป็นนักถ้ำวิทยาชาวไครเมีย ผู้ครองสถิติโลกของการดำน้ำในถ้ำด้วยความลึกที่ −2,196 เมตร ซึ่งบรรลุเป้าหมายขณะสำรวจถ้ำครูเบราในปี ค.ศ. 2012 เขาได้รับการศึกษาและทำงานในมหาวิทยาลัยแห่งชาติทาฟรีดา
กันต์ชนุตม์ เก่งการค้า
กันต์ชนุตม์ เก่งการค้า มีชื่อเล่นว่า กันต์ เกิดเมื่อวันที่ 3 กรกฎาคม พ.ศ. 2535 เป็นนักร้องและนักแสดงชาวไทย เป็นที่รู้จักจากบทบาท "ทิว" ใน Kiss the Series รักต้องจูบ และ "ฮิปปี้" ใน U-Prince Series
กันต์ชนุตม์ เก่งการค้า มีชื่อเล่นว่า กันต์ เกิดเมื่อวันที่ 3 กรกฎาคม พ.ศ. 2535 เป็นนักร้องและนักแสดงชาวไทย เป็นที่รู้จักจากบทบาท "ฮิปปี้" ใน U-Prince Series จบการศึกษาระดับปริญญาตีจาก วิทยาลัยดนตรี มหาวิทยาลัยรังสิต โดยกันต์เคยเข้าประกวดในรายการ The Hunt ถ้าใช่...ได้เกิด เมื่อปี พ.ศ. 2553 จากนั้นในปีต่อมากันต์ได้เซ็นสัญญาเป็นศิลปินกับจีเอ็มเอ็ม แกรมมี่ ค่ายจีเอ็มเอ็มทีวี โดยมีผลงานเพลงแรกคือ I have a dream ร่วมกับกลุ่มศิลปินในรายการ The Artists จากนั้นก็เริ่มมีผลงานเพลงดูโอคู่กับ กานต์-ศุภกานต์ นาคะวิสุทธิ์ และผลงานเพลงซิงเกิล รวมถึงบทบาทการแสดงในละครและซีรีส์มากมาย กันต์เป็นที่รู้จักจากบทบาท "ทิว" ใน Kiss the Series รักต้องจูบ และบทบาท "ฮิปปี้" ใน U-Prince Series รวมถึงผลงานเพลงประกอบซีรีส์
หน่วยกู้ภัยเวียงจันทน์
หน่วยกู้ภัยเวียงจันทน์ (; ) เป็นหน่วยอาสาสมัครกู้ภัยในกรุงเวียงจันทน์ ประเทศลาว ที่ตอบสนองต่ออุบัติเหตุทางถนนมากกว่า 5,760 รายต่อปี (ตัวเลขปี ค.ศ. 2015) โดยหน่วยกู้ภัเวียงจันทน์เป็นหน่วยบริการที่ใหญ่ที่สุดในประเทศ ที่ประกอบด้วยอาสาสมัครกว่า 200 คน, รถพยาบาล 8 คัน, หน่วยดับเพลิง, ทีมกู้ภัยดำน้ำลึก ตลอดจนเครื่องมือกู้ภัยไฮดรอลิก และทีมงานขุดค้น
หน่วยกู้ภัยเวียงจันทน์ ถือเป็นหนึ่งในหกผู้รับรางวัลรามอน แมกไซไซ ประจำปี ค.ศ. 2016
ในปี ค.ศ. 2007 กลุ่มอาสาสมัครจากมูลนิธิเพื่อช่วยเหลือคนยากจนของสาธารณรัฐประชาธิปไตยประชาชนลาวใช้รถพยาบาลที่ได้รับบริจาค เพื่อจัดตั้งกองกำลังกู้ภัยนครหลวงเวียงจันทน์เพื่อให้บริการปฐมพยาบาลในวันหยุดสุดสัปดาห์ ครั้นในปี ค.ศ. 2010 เซบัสเตียง แปเร ซึ่งเป็นแพทย์และนักดับเพลิงชาวฝรั่งเศสที่อาศัยอยู่ในเวียงจันทน์ ได้เข้าร่วมมูลนิธิรวมกับชาวลาวชื่อไพจิตร โคนปทุม และอาสาสมัครอายุ 15 ปีจำนวน 5 คน ได้จัดตั้งหน่วยกู้ภัยเวียงจันทน์ขึ้น เพื่อให้บริการฟรีเป็นครั้งแรกของประเทศ โดยให้บริการช่วยเหลือฉุกเฉินตลอด 24 ชั่วโมง
ในช่วงปีแรก ๆ อาสาสมัครต้องเผชิญกับการขาดเงินทุน, อุปกรณ์ และการฝึกอบรมอย่างเป็นทางการ และมักไม่สามารถตอบสนองต่อการเรียกร้องความช่วยเหลือ อีกทั้งในปี ค.ศ. 2012 ได้มีการสูญเสียรถพยาบาลที่มีอยู่เพียงคันเดียว และบริการกู้ภัยต้องระงับเป็นเวลาหนึ่งปีขณะที่มีการรวบรวมเงินเพื่อซื้อรถใหม่
ตั้งแต่นั้นเป็นต้นมา หน่วยกู้ภัยเวียงจันทน์ได้ขยายจำนวนอาสาสมัครถึงกว่า 200 คน ที่ทำงานจากสถานที่ต่าง ๆ 4 แห่งในเวียงจันทน์ พวกเขาตอบสนองต่อ 15-30 อุบัติเหตุต่อวัน และตามมติคณะกรรมการตัดสินรางวัลรามอน แมกไซไซ ค.ศ. 2016 ได้ยอมรับต่อการช่วยชีวิตผู้คนนับหมื่นระหว่างปี ค.ศ. 2011 ถึงปี ค.ศ. 2015
หน่วยกู้ภัยเวียงจันทน์ ถือเป็นหนึ่งในหกผู้รับรางวัลรามอน แมกไซไซ ประจำปี ค.ศ. 2016 ซึ่งเปรียบเสมือนเป็นรางวัลโนเบลของเอเชีย ตามคณะกรรมการตัดสินการแข่งขัน รางวัลนี้ได้จาก "การยอมรับถึงความกล้าหาญในการช่วยชีวิตชาวลาวในเวลาและสถานที่ที่ต้องการมาก ภายใต้สถานการณ์ที่ขาดแคลนมากที่สุด แรงบันดาลใจจากความเมตตากรุณาของพวกเขา ความเอื้ออาทรที่เหมือนกันของจิตวิญญาณในอีกหลายคน"
ในเดือนพฤศจิกายน ค.ศ. 2016 ประธานาธิบดีฝรั่งเศสฟร็องซัว ออล็องด์ ได้มอบรางวัลลาฟร็องส์เซนกาก์ แก่เซบัสเตียง แปเร และหน่วยกู้ภัยเวียงจันทน์ ในพิธีที่จัดขึ้น ณ กรุงปารีส
อาร์เธอร์ เวลสลีย์ เอิร์ลแห่งมอนิงตัน
อาร์เธอร์ เวลสลีย์ เอิร์ลแห่งมอนิงตัน ()
อาร์เธอร์ เวลสลีย์ เอิร์ลแห่งมอนิงตัน เกิดเมื่อวันที่ 31 มกราคม พ.ศ. 2521 เป็นพระโอรสคนใหญ่ใน เจ้าหญิงอันโทเนีย ดัชเชสแห่งเวลลิงตัน และ  ชาลส์ เวลสลีย์ ดยุกที่ 9 แห่งเวลลิงตัน โดยตำแหน่งปัจจุบันของเขาคือ มาควิสแห่งโดรู แต่เขาต้องการจะใช้ตำแหน่งเอิร์ลแห่งมอนิงตันต่อไป อาร์เธอร์จบการศึกษาที่วิทยาลัยอีตันและเขายังเป็นหุ้นส่วนใหญ่ของธนาคารของบิดา
อาร์เธอร์เป็นพระนัดดาใน เจ้าชายเฟรเดอริกแห่งปรัสเซีย และเป็นพระปนัดดาใน เจ้าชายวิลเฮล์ม มกุฎราชกุมารแห่งปรัสเซีย ผ่านทางสายพระมารดา และยังสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร จึงทำให้เขามีสิทธิในการสืบราชบัลลังก์อังกฤษ
อาร์เธอร์ สมรสกับ เจมมา คิดด์ ซึ่งเป็นช่างแต่งหน้าและนักแฟร์ชันแนวหน้าของวงการ ทั้งนี้เจมมาสืบเชื้อสายจากนลอร์ดเบร์เวอร์บอร์ค ขุนนางมหาอำนาจแห่งอังกฤษสมัย พระเจ้าเจมส์ที่ 2 แห่งอังกฤษ โดยเขามีบุตร-ธิดาดังนี้
อาร์เธอร์เป็นผู้สืบทอดตำแหน่ง ดยุกแห่งเวลลิงตัน ดยุกแห่งครูแดด โรเดียร์โก เจ้าชายแห่งวอเทอร์ลู ดยุกแห่งวิกตอเรีย
สมาคมน้ำบาดาลไทย
สมาคมน้ำบาดาลไทย () เป็นสมาคมด้านเทคนิคขุดเจาะน้ำบาดาล ที่ดำเนินการทั่วประเทศไทย ซึ่งมีรถสนับสนุนการขุดเจาะ ปัจจุบัน มีสุรทิน ชัยชมภู เป็นนายกสมาคม
สมาคมน้ำบาดาลไทย ได้รับการกล่าวถึงอย่างกว้างขวางจากปฏิบัติการค้นหาและกู้ภัยถ้ำหลวง โดยได้รับการเผยแพร่ผ่านโซเชียลมีเดียหลายแห่ง
พ.ศ. 2559 สมาคมน้ำบาดาลไทย ได้ประสานงานกับกรมทรัพยากรน้ำบาดาลในการผ่อนผันเรื่องใบอนุญาต เพื่อช่วยเหลือเกษตรกรที่ขาดแคลนน้ำทั่วประเทศ
ส่วนในปี พ.ศ. 2561 สมาคมน้ำบาดาลไทยได้มีส่วนสำคัญต่อปฏิบัติการค้นหาและกู้ภัยถ้ำหลวง โดยใช้เทคนิคการเจาะด้วยแท่งเจาะเปิดทาง และนำท่อเหล็กลงไปภายใน เพื่อเร่งระบายน้ำด้วยเครื่องสูบน้ำ ซึ่งได้มีการนำรถขุดเจาะขนาดใหญ่ และกำลังคน 100 ชีวิตเข้าช่วยเหลือ จากเหตุการณ์ดังกล่าว สุรทิน ชัยชมภู ซึ่งเป็นนายกสมาคมและพวกรวม 4 คน เผลอหลับด้วยความอ่อนเพลีย กระทั่งเกิดเหตุน้ำทะลักเข้าถ้ำ พวกเขาติดอยู่ในห้องโถง 3 วัน แต่นักดำน้ำชาวอังกฤษได้ให้การช่วยเหลือจนปลอดภัย
เจสัน บราวน์
เจสัน รอย บราวน์ (; 18 พฤษภาคม ค.ศ. 1982 —) เป็นอดีตผู้รักษาประตูฟุตบอลชาวเวลส์ เขาเริ่มต้นอาชีพนักฟุตบอลกับกิลลิงแฮมซึ่งเป็นสโมสรที่เขาได้ลงเล่นมากกว่า 100 นัด ก่อนที่จะย้ายไปแบล็กเบิร์นโรเวอส์ในปี ค.ศ. 2006 เขาลงเล่นให้กับทีมชาติเวลส์ 3 นัด ปัจจุบันเขาเป็นหัวหน้าผู้ฝึกสอนของแอร์ฟอร์ซ เซ็นทรัลในไทยลีก 2
อมร ธรรมนาม
อมร ธรรมนาม (16 ตุลาคม พ.ศ. 2526 —) เป็นนักฟุตบอลอาชีพชาวไทย ปัจจุบันลงเล่นตำแหน่งปีกให้กับประจวบคีรีขันธ์ในไทยลีก
ใน พ.ศ. 2559 อมรย้ายมาร่วมทีมขอนแก่น ยูไนเต็ดในดิวิชัน 1 และทำผลงานได้ดีกับสโมสร อย่างไรก็ตามกลางฤดูกาลนั้น สโมสรถูกตัดสิทธิ์ออกจากการแข่งขันหลังมีส่วนพัวพันคดีทำร้ายผู้ตัดสิน ทำให้อมรต้องกลายเป็นนักเตะไร้สังกัด เขายื่นข้อเสนอให้กับหลายสโมสร แต่ก็ไม่เป็นผลสำเร็จ จึงหันมาขายข้าวโพดคั่วเป็นอาชีพหลัก
ต่อมาในปี พ.ศ. 2560 อมรได้รับการชักชวนจากธวัชชัย ดำรงค์อ่องตระกูล ให้ไปร่วมทีมประจวบ เอฟซีในไทยลีก 2 เขามีส่วนช่วยให้ประจวบเลื่อนชั้นสู่ไทยลีกเป็นครั้งแรกของประวัติศาสตร์สโมสรได้สำเร็จ
ปฐมชัย เสือสกุล
ปฐมชัย เสือสกุล (10 ตุลาคม พ.ศ. 2531 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองกลางให้กับราชบุรี มิตรผลในไทยลีก
ปฐมชัยเกิดที่อำเภอหันคา จังหวัดชัยนาท จบการศึกษาระดับมัธยมปลายจากโรงเรียนศึกษานารีวิทยา และศึกษาต่อที่วิทยาลัยนอร์ทกรุงเทพ ทำให้เขาได้เล่นให้กับสโมสรฟุตบอลวิทยาลัยนอร์ทกรุงเทพเป็นสโมสรแรก ต่อมาในปี พ.ศ. 2557 เขาได้ย้ายไปเล่นให้กับตราด เอฟซีในดิวิชัน 1 ก่อนที่ในปีถัดมา จะย้ายไปสระบุรี ซึ่งเป็นสโมสรน้องใหม่ในไทยลีก ด้วยสัญญา 2 ปี เขาเล่นฟุตบอลประกอบกับขายโดนัทเป็นอาชีพเสริม
อย่างไรก็ตามหลังจบฤดูกาล 2558 สระบุรีประกาศยุบทีม ทำให้นักเตะของสโมสรต้องกลายเป็นนักเตะไร้สังกัด ปฐมชัยจึงย้ายไปร่วมทีมราชบุรี มิตรผล และเป็นผู้เล่นคนสำคัญของทีมนับตั้งแต่นั้นเป็นต้นมา ในเดือนมิถุนายน พ.ศ. 2561 เขาได้ต่อสัญญากับราชบุรีไปจนถึงปี พ.ศ. 2563
โยฮัน คริสทีอัน โรเซนมึลเลอร์
โยฮัน คริสทีอัน โรเซนมึลเลอร์ (; 25 พฤษภาคม ค.ศ. 1771 – 28 กุมภาพันธ์ ค.ศ. 1820) เป็นนักกายวิภาคศาสตร์ชาวเยอรมัน ที่เกิดใกล้กับฮิลบูร์กเฮาเซน รัฐทือริงเงิน เขาเป็นบุตรของนักเทววิทยาชื่อโยฮัน เจออร์ก โรเซนมึลเลอร์ (ค.ศ. 1736–1815)
เขาได้รับการศึกษาจากมหาวิทยาลัยไลพ์ซิชและมหาวิทยาลัยแอร์ลังเงิน และในปี ค.ศ. 1794 ได้รับการแต่งตั้งเป็นบุคคลที่ผ่าศพเพื่อทำการตรวจร่างกายหรือกายวิภาค ในสถาบันทางกายวิภาคที่เมืองไลพ์ซิช ส่วนในปี ค.ศ. 1797 เขาได้รับปริญญาเอก และตั้งแต่ปี ค.ศ. 1802 จนกระทั่งเสียชีวิต เขาได้เป็นศาสตราจารย์วิชากายวิภาคศาสตร์และศัลยศาสตร์ที่มหาวิทยาลัยไลพ์ซิช
และในฐานะนักถ้ำวิทยาตัวยง เขาได้ให้การตั้งชื่อทวินามของ "Ursus spelaeus" สำหรับหมีถ้ำที่สูญพันธุ์ จากการวิเคราะห์กระดูกซึ่งพบใกล้หมู่บ้านมักเกนดอร์ฟ ทั้งนี้ เขาเป็นนักเขียนบทความเกี่ยวกับกายวิภาคศาสตร์และศัลยศาสตร์หลายเรื่อง รวมถึงมีคำเรียกชื่อกายวิภาคที่ตั้งตามนามสกุลของเขาดังนี้ :
วอลเลย์บอลยุวชนชายชิงแชมป์เอเชีย 2018
วอลเลย์บอลยุวชนชายชิงแชมป์เอเชีย 2018 () หรือในชื่อ เอสเอ็มเอ็ม ทัวริซึมแบงก์ วอลเลย์บอลยุวชนชายชิงแชมป์เอเชียอายุไม่เกิน 17 ปี 2018 () ตามชื่อของผู้สนับสนุน ซึ่งในปีนี้เป็นการแข่งขันเป็นวอลเลย์บอลระดับยุวชนครั้งที่ 12 ซึ่งมีกำหนดจะจัดขึ้นที่แทบริซ, ประเทศอิหร่าน ระหว่างวันที่ 29 มิถุนายน – 6 กรกฎาคม ค.ศ. 2018
ในครั้งนี้มีทีมเข้าร่วมการแข่งขันทั้งหมด 17 ทีมสมาชิกของสมาพันธ์วอลเลย์บอลเอเชีย โดยทีมชาติที่เข้าร่วมแบ่งเป็นชาติที่มาจากโซนเอเชียกลาง (7 ทีม), เอเชียตะวันออก (5 ทีม), เอเชียตะวันออกเฉียงใต้ (2 ทีม) เอเชียตะวันตกเฉียงใต้ (2 ทีม) และโอเชียเนีย (2 ทีม)
ครั้งนี้เป็นครั้งแรกที่การแข่งขันวอลเลย์บอลยุวชนชายชิงแชมป์เอเชียนำระบบการแบ่งกลุ่มใหม่มาใช้ในการแข่งขัน ตามคณะกรรมการบริหารของสมาพันธ์วอลเลย์บอลเอเชียได้มีมติอย่างเอกฉันท์ ในการเปลี่ยนระบบใหม่โดยจะแบ่งกลุ่มตามลำดับของการแข่งขันวอลเลย์บอลยุวชนชายชิงแชมป์เอเชีย 2017 โดยแต่ละกลุ่มจะมีกลุ่มละ 3 ทีม ซึ่งกลุ่มแรกจะเป็นกลุ่มของทีมที่มีผลงานที่ดีที่สุดในครั้งที่แล้ว แล้วกลุ่มต่อไปจะเป็นกลุ่มของทีมที่มีผลงานที่ดีที่สุดตามลงมา
ที. อาร์. ชอว์
ดร. เทรเวอร์ อาร์. ชอว์, โอบีอี (; 31 มีนาคม ค.ศ. 1928 – ) เป็นทั้งนักประวัติศาสตร์และนักถ้ำวิทยาชาวอังกฤษที่มีชื่อเสียง
โดยเป็น"ผู้พยายามรวบรวมของข้อมูลเกี่ยวกับถ้ำ" ชอว์ได้ตีพิมพ์หนังสือและบทความทางวิทยาศาสตร์มากกว่า 230 เล่มในระหว่างที่เขาทำงาน รวมทั้งชีวประวัติโดยละเอียดและการศึกษาในชีวิตของนักถ้ำวิทยาตอนต้นอย่างเอดวร์ด-อัลเฟรด มาร์แตล
ชาลส์ เวลสลีย์ ดยุกที่ 9 แห่งเวลลิงตัน
ชาลส์ เวลสลีย์ ดยุกที่ 9 แห่งเวลลิงตัน ()
ชาลส์ เวลสลีย์ ดยุกที่ 9 แห่งเวลลิงตัน เกิดเมื่อวันที่ 19 สิงหาคม พ.ศ. 2488 ณ บ้านคริสเตียนเฮาส์ วินด์เซอร์ สหราชอาณาจักร เป็นบุตรชายคนใหญ่ใน วาเลเรียน เวลสลีย์ ดยุกที่ 8 แห่งเวลลิงตัน และ ไดอานา ดัชเชสแห่งเวลลิงตัน โดยเขาสืบเชื้อสายมาจากขุนนางชางอังกฤษนามว่า อาร์เธอร์ เวลสลีย์ ดยุกที่ 1 แห่งเวลลิงตัน ปัจจุบันเขาเป็นนักการเมืองโดยการเป็นสมาชิกพรรคอนุรักษนิยม (สหราชอาณาจักร) โดยเขาได้รับตำแหน่งทั้งหมดจากบิดาของเขาถึงแก่กรรมในปี พ.ศ. 2557 ชาลส์จบกจากวิทยาลัยอีตันและมหาวิทยาลัยคริสฟอร์ด ต่อมา ชาลส์ได้เป็นผู้สมัครพรรคอนุรักษนิยม (สหราชอาณาจักร) เมื่อปี พ.ศ. 2517 และเมื่อปี พ.ศ. 2015 ชาลส์ได้กลายเป็นหัวหน้าพรรคอนุรักษ์นิยมหลังจากการเกษียณของ อาร์เธอร์ ลอว์สัน จอห์นตัน บารอนที่ 3 แห่งลุค
นอกจากชาลส์จะเป็นนักการเมืองแล้ว เขายังมีธุรกิจดังนี้
ชาลส์ สมรสกับ เจ้าหญิงอันโทเนีย ดัชเชสแห่งเวลลิงตัน พระธิดาใน เจ้าชายเฟรเดอริกแห่งปรัสเซีย (2454-2509) และเป็นพระราชปนัดดาใน จักรพรรดิวิลเฮล์มที่ 2 แห่งเยอรมนี มีบุตรดังนี้
นอกจาชาลส์จะสืบเชื้อสายมาจากขุนนางชางอังกฤษแล้ว เขายังเป็นสมาชิกขุนนางใหญ่แห่งหลายประเทศดังนี้
เฉลิมชัย จารุวัสตร์
พลเอก เฉลิมชัย จารุวัสตร์ เป็นอดีตรองประธานสภานิติบัญญัติแห่งชาติ อดีตรัฐมนตรีประจำสำนักนายกรัฐมนตรี ในรัฐบาลของพลเอก เกรียงศักดิ์ ชมะนันทน์ อดีตผู้อำนวยการองค์การส่งเสริมการท่องเที่ยวแห่งประเทศไทย คนแรก และเป็นผู้ก่อตั้งบริษัท สยามพิวรรธน์ จำกัด
พลเอก เฉลิมชัย จารุวัสตร์ จบการศึกษาชั้นมัธยมปีที่ 7 จากโรงเรียนมัธยมวัดเทพศิรินทร์ กรุงเทพมหานคร จบการศึกษาจากโรงเรียนนายร้อยพระจุลจอมเกล้า รุ่นที่ 2 ผ่านการศึกษาจากโรงเรียนเสนาธิการทหารบก รุ่นที่ 27 และโรงเรียนเสนาธิการทหารบก ประเทศอังกฤษ ในปี พ.ศ. 2492 และหลักสูตรวิทยาลัยป้องกันราชอาณาจักร รุ่นที่ 4
พลเอก เฉลิมชัย ได้รับปริญญาปรัชญาดุษฎีบัณฑิตกิตติมศักดิ์ สาขายุทธศาสตร์การพัฒนา มหาวิทยาลัยราชภัฏสกลนคร เมื่อปี พ.ศ. 2537
พลเอก เฉลิมชัย จารุวัสตร์ สมรสกับทันตแพทย์หญิง ลัดดา จารุวัสตร์ มีบุตรธิดา 3 คน คือ
พลเอก เฉลิมชัย จารุวัสตร์ เข้ารับราชการในกองทัพบกไทย ในปี พ.ศ. 2483 ยศว่าที่ร้อยตรี จนได้รับพระราชทานยศพลโท ในปี พ.ศ. 2505 และลาออกจากราชการทหาร ในเดือนธันวาคม พ.ศ. 2517 ในระหว่างรับราชการทหารเขาเคยเป็นนายทหารคนสนิทของพลตรี เนตร เขมะโยธิน (ยศในขณะนั้น) และเคยเป็นอาจารย์ใหญ่โรงเรียนเสนาธิการทหารบก
พลเอก เฉลิมชัย เป็นผู้ก่อตั้งบริษัท สยามพิวรรธน์ จำกัด บริษัทธุรกิจค้าปลีกและพัฒนาอสังหาริมทรัพย์ในประเทศไทย ในขณะนั้นใช้ชื่อว่า "บางกอกอินเตอร์คอนติเนนตอล โฮเต็ลส" เมื่อปี พ.ศ. 2502
ในปี พ.ศ. 2511 พลเอก เฉลิมชัย ได้รับแต่งตั้งเป็นสมาชิกวุฒิสภา จนถึงปี พ.ศ. 2514 ต่อมาได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 จนถึงปี พ.ศ. 2518
พลเอก เฉลิมชัย ได้รับแต่งตั้งเป็นสมาชิกสภานิติบัญญัติแห่งชาติอีกครั้งหนึ่ง ในปี พ.ศ. 2520 และได้รับแต่งตั้งเป็นรองประธานสภานิติบัญญัติแห่งชาติ คนที่ 1
ในรัฐบาลของพลเอก เกรียงศักดิ์ ชมะนันทน์ เขาได้รับแต่งตั้งเป็นรัฐมนตรีประจำสำนักนายกรัฐมนตรี
เดนนิส มอร์ติเมอร์
เดนนิส จอร์จ มอร์ติเมอร์ (; เกิด 5 เมษายน 1952) อดีตนักฟุตบอลชาวอังกฤษและอดีตกัปตันทีม แอสตันวิลลา ชุดแชมป์ ยูโรเปี้ยนคัพ 1982 ชุดเดียวกับ ปีเตอร์ วิธ อดีตหัวหน้าผู้ฝึกสอน ฟุตบอลทีมชาติไทย โดยเขาลงเล่นเกือบ 600 นัดใน ฟุตบอลลีก ให้กับ โคเวนทรีซิตี , แอสตันวิลลา , เชฟฟีลด์ยูไนเต็ด , ไบรตันแอนด์โฮฟอัลเบียน และ เบอร์มิงแฮมซิตี
เดนนิสเกิดเมื่อวันที่ 5 เมษายน ค.ศ. 1952 ที่เมือง ลิเวอร์พูล เขาเริ่มต้นอาชีพค้าแข้งโดยเป็นนักเตะเยาวชนของทีมช้างกระทืบโรง โคเวนทรีซิตี ก่อนจะก้าวขึ้นสู่ทีมชุดแรกของสโมสรเมื่อ ค.ศ. 1969 ขณะอายุได้ 17 ปีโดยลงเล่นให้กับสโมสรโคเวนทรีกว่า 200 นัดและเขามาร่วมทีม แอสตันวิลลา ใน ค.ศ. 1975
การดำน้ำในถ้ำ
การดำน้ำในถ้ำ () เป็นการดำน้ำในถ้ำที่เต็มไปด้วยน้ำ ซึ่งอาจจะเป็นกีฬาเอ็กซ์ตรีม, วิธีการสำรวจถ้ำที่ถูกน้ำท่วมเพื่อการตรวจสอบทางวิทยาศาสตร์ หรือสำหรับการค้นหาและการกู้คืนของนักดำน้ำที่หายไปขณะดำน้ำด้วยสาเหตุใดสาเหตุหนึ่ง อุปกรณ์ที่ใช้จะแตกต่างกันโดยขึ้นอยู่กับสถานการณ์ ตั้งแต่การหายใจด้วยลมหายใจถึงการดำน้ำแบบมีสายอากาศที่ต่อมาจากเครื่องอัดอากาศบนผิวน้ำ แต่เกือบทุกการดำน้ำในถ้ำจะทำโดยใช้อุปกรณ์ดำน้ำ ซึ่งมักจะอยู่ในการกำหนดค่าเฉพาะ ส่วนการดำน้ำในถ้ำแบบสันทนาการโดยทั่วไปถือว่าเป็นประเภทของการดำน้ำทางเทคนิค เนื่องจากไม่มีผิวน้ำที่ว่างระหว่างการดำน้ำเป็นส่วนใหญ่ และมักเกี่ยวข้องกับการบีบอัด
การดำน้ำในถ้ำมีต้นกำเนิดมาจากสหราชอาณาจักร โดยเกิดจากกิจกรรมสำรวจถ้ำ ส่วนต้นกำเนิดในสหรัฐมีความเกี่ยวข้องกับการดำน้ำมากขึ้น เมื่อเทียบกับการดำน้ำลึกและกิจกรรมสำรวจถ้ำ พบว่ามีนักดำน้ำในถ้ำค่อนข้างน้อย นี่เป็นเพราะส่วนหนึ่งของอุปกรณ์พิเศษและชุดทักษะที่จำเป็น รวมถึงบางส่วนจากความเสี่ยงสูงเนื่องจากสภาพแวดล้อมที่เฉพาะเจาะจง
แม้จะมีความเสี่ยงเหล่านี้ แต่ถ้ำที่เต็มไปด้วยน้ำก็มักจะดึงดูดนักดำน้ำ, นักสำรวจถ้ำ และนักถ้ำวิทยา เนื่องจากสภาพธรรมชาติที่ยังไม่ได้สำรวจของพวกเขา และท้าทายนักดำน้ำในการดำน้ำทางเทคนิค โดยถ้ำใต้น้ำมีลักษณะทางกายภาพที่หลากหลาย และอาจมีสัตว์น้ำที่ไม่สามารถพบในที่อื่น
ชาเนล
ชาเนล เอส.เอ. (; ) เป็นบริษัทเอกชนเจ้าของคืออะเลน เวิร์ตไทเมอร์ และเจอราร์ด เวิร์ตไทเมอร์ ซึ่งเป็นหลานของปีแยร์ เวิร์ตไทเมอร์ ธุรกิจชาเนลเริ่มต้นขึ้นจากการทำศิลปะการตัดเย็บขั้นสูงหรือโอต์กูตูของกาเบรียล ชาเนลหรือโกโก ชาเนล ชาเนล เอส.เอ. เป็นบริษัทที่ทำธุรกิจโอต์กูตู เสื้อผ้าพร้อมใส่หรือเสื้อผ้าสำเร็จรูป สินค้าฟุ่มเฟือย และเครื่องประดับแฟชั่น โกโก ชาเนล มีทัศนติเกี่ยวกับรูปร่างของผู้หญิง เธอเชื่อว่าผู้หญิงควรใส่เสื้อผ้าให้เหมาะสมกับสรีระตัวเอง ในขณะสมัยนั้นแฟชั่นที่ได้รับความนิยมของผู้หญิงคือชุดรัดเอวคลอเซ็ท และกระโปรงบานสุ่ม สินค้าชาเนลในขณะนั้นได้รับการนำเสนอโดยนางแบบและนักแสดงหญิงอิเนส เดอ ลา เฟรซองจ์, กาทรีน เดอเนิฟว์, แครอล บูเก, วาเนสซา พาราดีส์, นิโคล คิดแมน, ออเดรย์ ตาตู, เคียรา ไนต์ลีย์ และมาริลิน มอนโร
เครื่องหมายการค้าของชาแนลประกอบด้วยตัวอักษรโรมันตัวซี (C) สองตัวที่เชื่อมต่อกัน หนึ่งหน้าซ้ายและหนึ่งหน้าขวา โลโก้ไม่ได้จดทะเบียนเป็นเครื่องหมายการค้าจนกว่าชาแนลร้านแรกจะก่อตั้งขึ้น ชาเนลจึงตกเป็นเป้าหมายของการปลอมแปลงเป็นจำนวนมาก โดยประเทศจีนเป็นผู้จัดจำหน่ายสินค้าที่สำคัญ กระเป๋าชาเนลรุ่นคลาสสิกแท้ขายได้ตั้งแต่ประมาณ 4,150 เหรียญสหรัฐ ในขณะที่ของปลอมมักมีราคาประมาณ 200 เหรียญสหรัฐ ดังนั้นเริ่มต้นในทศวรรษ 1990 กระเป๋าชาเนลแท้ทุกรุ่นจึงมีหมายเลขประจำทุกใบ
ในปี 1924 ปีแยร์ เวิร์ตไทเมอร์ได้ก่อตั้งบริษัทพาร์ฟูมส์ชาเนลขึ้นเพื่อผลิตและจำหน่ายน้ำหอมร่วมถึงเครื่องสำอาง นับตั้งแต่ก่อตั้งพาร์ฟูมส์ชาเนลได้มีผู้บริหาร 4 คน คือเครื่องสำอางค์เป็นผลิตภัณฑ์ของชาแนลที่สามารถเข้าถึงได้มากที่สุด โดยมีเคาน์เตอร์ในห้างสรรพสินค้าทั่วโลกรวมถึงแฮร์รอดส์ แกลเลอรีลาฟาแยต์ ฮัดสันเบย์ เดวิดโจนส์ ฯลฯ
โปรสเปรีดัด
โปรสเปรีดัด () เป็นเมืองศูนย์กลางของจังหวัดตีโมกอากูซัน ประเทศฟิลิปปินส์ ในปี ค.ศ. 2015 มีประชากรทั้งหมด 82,631 คน โปรสเปรีดัดถูกจัดตั้งขึ้นเมื่อวันที่ 18 มิถุนายน ค.ศ. 1960 เมืองแห่งนี้เป็นสถานที่จัดเทศกาลนาลียากัน โดยจะจัดขึ้นทุก ๆ ปี นอกจากนี้ยังมีเทศกาลอังโกตที่จัดขึ้นทุกวันที่ 28 กันยายนของทุกปี เพื่อสรรเสริญอัครทูตสวรรค์มีคาเอล
โปรสเปรีดัดมีพื้นที่ 505.15 ตารางกิโลเมตร คิดเป็นพื้นที่ร้อยละ 5.06 ของจังหวัด การแบ่งเขตการปกครอง แบ่งออกเป็น 32 บารังไกย์ โดยบารังไกย์ที่มีประชากรมากที่สุดคือ บาห์บาห์ ซึ่งเป็นที่ตั้งของมหาวิทยาลัยนอร์มัลฟิลิปปิน ก่อตั้งในปี ค.ศ. 1968
ชญาวัต ศรีนาวงษ์
ชญาวัต ศรีนาวงษ์ (12 มกราคม พ.ศ. 2536 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองหน้าให้กับสโมสรฟุตบอลพัทยา ยูไนเต็ด
ชญาวัตเริ่มเล่นฟุตบอลตั้งแต่สมัยศึกษาที่โรงเรียนกีฬาจังหวัดนครราชสีมา ต่อมาเมื่อเขาขึ้นชั้นมัธยมศึกษาปีที่ 5 จึงย้ายไปเรียนที่โรงเรียนกรุงเทพคริสเตียนวิทยาลัย เขาถูกเรียกตัวติดทีมชาติอายุไม่เกิน 19 ปีภายใต้การคุมทีมของสมชาย ชวยบุญชุม
ชญาวัตเซ็นสัญญาเข้าร่วมทีมเอสซีจี เมืองทองฯ ในปี พ.ศ. 2555 แต่ก็ถูกปล่อยยืมตัวให้กับหลายสโมสรในลีกรอง ก่อนที่จะย้ายมาร่วมทีมพัทยาในปัจจุบัน
ใน พ.ศ. 2559 เขามีชื่อติดทีมชาติอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์
ชุษณะ นัมคณิสร
ชุษณะ นัมคณิสร (; 31 มีนาคม พ.ศ. 2532 —) เป็นนักฟุตบอลอาชีพชาวไทย ปัจจุบันลงเล่นตำแหน่งกองหน้าให้กับราชนาวีในไทยลีก
ชุษณะเกิดที่จังหวัดระยอง ต่อมาเขารับราชการทหารเรือ เนื่องจากเขาชอบเล่นฟุตบอล จึงทำให้มีโอกาสได้ไปคัดตัวนักกีฬาของกองทัพเรือ และได้เข้าร่วมงานกีฬากองทัพไทย เขาได้เซ็นสัญญากับราชนาวีในปี พ.ศ. 2554 และมีส่วนช่วยให้ทีมเลื่อนชั้นสู่ไทยลีกหลังจบฤดูกาล 2557 ได้สำเร็จ
เจ้าฟ้ามงกุฎ (พระราชธิดาในสมเด็จพระเจ้าอยู่หัวบรมโกศ)
เจ้าฟ้ามงกุฎ เป็นพระราชธิดาในสมเด็จพระเจ้าอยู่หัวบรมโกศ กับเจ้าฟ้าสังวาลย์ พระองค์เป็นพระขนิษฐาร่วมพระชนกชนนีกับเจ้าฟ้ากุณฑล และเป็นพระขนิษฐาต่างพระมารดาของเจ้าฟ้าธรรมธิเบศไชยเชษฐ์สุริยวงศ์ โดยเจ้าฟ้ามงกุฎได้พระราชนิพนธ์ "อิเหนา" (อิเหนาเล็ก) โดยดัดแปลงจากนิทานอิงพงศาวดารชวา
เจ้าฟ้ามงกุฎเป็นพระราชธิดาในสมเด็จพระเจ้าอยู่หัวบรมโกศ ประสูติแต่เจ้าฟ้าสังวาลย์พระมเหสีฝ่ายซ้าย "คำให้การขุนหลวงวัดประดู่ทรงธรรม" ระบุว่าเจ้าฟ้ากุณฑลมีพระเชษฐภคินี พระเชษฐา และพระอนุชาได้แก่ เจ้าฟ้ากุณฑล เจ้าฟ้าอาภรณ์ และเจ้าฟ้าสังคีต ส่วน "บาญชีพระนามเจ้านาย" ที่มีอยู่ใน "คำให้การชาวกรุงเก่า" มิได้ระบุพระนามของพระองค์ แต่ระบุพระนามของพระเชษฐภคินี และพระเชษฐา คือ เจ้าฟ้าขวันตง (คือเจ้าฟ้ากุณฑล) และเจ้าฟ้าอัมพร (คือเจ้าฟ้าอาภรณ์)
เจ้าฟ้ามงกุฎและเจ้าฟ้ากุณฑลพระพี่นาง มักจะฟังนิทานปรัมปราหรือเรื่องเล่าจากยายยะโว (ยะโวคือคำว่ายาวอหรือยะวาแปลว่าชาวชวา) นางพระกำนัลซึ่งเป็นเชลยจากเมืองปัตตานี ซึ่งยายยะโวได้เล่านิทานอิงพงศาวดารชวาถวายเจ้าฟ้าทั้งสอง เจ้าฟ้ากุณฑลจึงพระราชนิพนธ์บทละคร "ดาหลัง" หรืออิเหนาใหญ่ ส่วนเจ้าฟ้ามงกุฎจึงพระราชนิพนธ์บทละคร "อิเหนาเล็ก" มาตั้งแต่นั้น ซึ่งคำชวาและมลายูที่ปรากฏมักลงท้ายด้วยเสียงสูงอันแสดงให้เห็นถึงอิทธิพลจากผู้เล่าที่มีสำเนียงใต้เป็นสำคัญ หลังการเสียกรุงศรีอยุธยาครั้งที่สอง ต้นฉบับของวรรณคดีก็สูญหายไปบางส่วน เจ้าฟ้ามงกุฎและเจ้าฟ้ากุณฑลถูกกวาดต้อนไปยังกรุงอังวะ ในขณะที่ทั้งสองพระองค์นิราศในต่างแดน ก็ทรงเผยแพร่นาฏศิลป์อย่างอยุธยาให้แก่ราชสำนักพม่า และส่งอิทธิพลตกทอดถึงนาฏศิลป์พม่าในยุคปัจจุบัน
หลังการสถาปนากรุงรัตนโกสินทร์ในรัชกาลพระบาทสมเด็จพระพุทธยอดฟ้าจุฬาโลกซึ่งเป็นยุคฟื้นฟูศิลปวัฒนธรรม พระองค์จึงทรงรวบรวมบทละครเรื่อง "ดาหลัง" และ "อิเหนาเล็ก" พระราชนิพนธ์เดิมของเจ้าฟ้ากุณฑลและเจ้าฟ้ามงกุฎมาเรียบเรียงใหม่ โดยมีเนื้อหาในพระราชนิพนธ์ "อิเหนา" ฉบับรัชกาลที่ 1 อธิบายไว้ความว่า
กรรมพันธุ์นรก
กรรมพันธุ์นรก () เป็นภาพยนตร์สยองขวัญเหนือธรรมชาติจากประเทศสหรัฐอเมริกา ออกฉายพ.ศ. 2561 เขียนบทและกำกับโดย Ari Aster โดยเป็นผลงานกำกับเรื่องแรกของผู้กำกับรายนี้ นำแสดงโดย Toni Collette, Alex Wolff, Milly Shapiro, Ann Dowd, และ Gabriel Byrne เล่าเรื่องของครอบครัวหนึ่งที่ถูกหลอกหลอนด้วยอะไรบางอย่างหลังยายผู้ลึกลับเสียชีวิตลง ออกฉายครั้งแรกในเทศกาลภาพยนตร์ซันแดนซ์ พ.ศ. 2561 และออกฉายทั่วประเทศสหรัฐอเมริกาเมื่อ 8 มิถุนายน พ.ศ. 2561 ได้รับคำวิจารณ์ในเชิงบวกเป็นส่วนใหญ่
เลดีมาร์การีตา อาร์มสตรอง-โจนส์
เลดีมาร์การีตา อาร์มสตรอง-โจนส์ () เกิดเมื่อวันที่ 14 พฤษภาคม พ.ศ. 2545 เป็นธิดาคนเดียวและคนสุดท้องใน เดวิด อาร์มสตรอง-โจนส์, เอิร์ลที่ 2 แห่งสโนว์ดอน และ เซเรนา อาร์มสตรอง-โจนส์, เคาน์เตสแห่งสโนว์ดอน เป็นพระนัดดาใน เจ้าหญิงมาร์กาเรต เคาน์เตสแห่งสโนว์ดอน และยังเป็นพระญาติใกล้ชิดกับ สมเด็จพระราชินีนาถเอลิซาเบธที่ 2 แห่งสหราชอาณาจักร โดยปัจจุบันนั้นเลดีมาร์การีตา อยู่ในลำดับที่ 22 ในการสืบราชบัลลังก์ ซึ่งก่อนที่เธอจะเกิดไม่นาน สมเด็จพระราชินีเอลิซาเบธ พระราชชนนี พระปัยยิกาก็เสด็จสวรรคต โดยเธอมีบิดามารดาทูลหัวคือ เลดีซาราห์ แชตโท วิลเลียม สแตนโฮล์ป
ยุทธการที่ระไซนี
ยุทธการที่ระไซนี (23-27 มิถุนายน ค.ศ. 1941) เป็นการสู้รบรถถังขนาดใหญ่ที่เกิดขึ้นในช่วงแรกของปฏิบัติการบาร์บารอสซา เยอรมันได้เข้ารุกรานสหภาพโซเวียต การสู้รบครั้งนี้เป็นการต่อสู้ระหว่างส่วนหนึ่งของกลุ่มพันเซอร์ที่ 4 ของเยอรมันและเหล่าทหารยานยนต์ที่ 3 พร้อมกับเหล่าทหารยานยนต์ที่ 12 ของโซเวียตในลิทัวเนีย 75 กิโลเมตร (47 ไมล์) ทางทิศตะวันตกเฉียงเหนือของเคานัส กองทัพแดงได้พยายามต้านทานและทำลายทหารเยอรมันที่ข้ามแม่น้ำเนมัน (Neman river) แต่ไม่สามารถขัดขวางพวกเขาจากการบุกรุกได้
ผลของการสู้รบครั้งนี้คือความพินาศย่อยยับของกองกำลังโซเซียตส่วนใหญ่ของแนวรบด้านตะวันตกเฉียงเหนือ ซึ่งได้เคลียร์เส้นทางสำหรับเยอรมันเพื่อเข้าโจมตีไปทางข้ามแม่น้ำ Daugava (Dvina ตะวันตก) การสู้รบรอบระไซนีเป็นหนึ่งในการสู้รบหลีกของช่วงเริ่มต้นของปฏิบัติการบาร์บารอสซา การอ้างอิงถึงในประวัติศาสตร์โซเวียตว่า ยุทธการป้องกันชายแดน (Border Defensive Battles) (22-27 มิถุนายน ค.ศ. 1941) และก่อตั้งให้เป็นส่วนหนึ่งของปฏิบัติการป้องกันทางยุทธศาสตร์ทะเลบอลติกของโซเวียตขนาดใหญ่
สุธรรม ภัทราคม
ศาสตราจารย์พิเศษ สุธรรม ภัทราคม เป็นอดีตรัฐมนตรีว่าการกระทรวงยุติธรรม ในรัฐบาลของพลเอก เกรียงศักดิ์ ชมะนันทน์ 2 สมัย เป็นอดีตประธานศาลฎีกา
ศาสตราจารย์พิเศษ สุธรรม ภัทราคม เกิดเมื่อวันที่ 3 กันยายน พ.ศ. 2460 จบการศึกษาจากโรงเรียนสวนกุหลาบวิทยาลัย และมหาวิทยาลัยเพนซิลเวเนีย ด้านชีวิตครอบครัว สมรสกับคุณหญิงชัดเจน ภัทราคม บุตรีพระยาอุดรธานีศรีโขมสาครเขตต์ มีบุตร-ธิดา 5 คน
ศาสตราจารย์พิเศษ สุธรรม ภัทราคม ถึงแก่อนิจกรรมในวันที่ 3 มกราคม พ.ศ. 2533 โดยมีงานพระราชทานเพลิงศพ ณ เมรุหลวงหน้าพลับพลาอิศริยากรณ์ วัดเทพศิรินทราวาส เมื่อวันที่ 28 พฤษภาคม พ.ศ. 2533
ศาสตราจารย์พิเศษ สุธรรม ภัทราคม เป็นศาสตราจารย์พิเศษคณะนิติศาสตร์ จุฬาลงกรณ์มหาวิทยาลัย เคยดำรงตำแหน่งประธานศาลฎีกา ในระหว่างปี พ.ศ. 2517 ถึงปี พ.ศ. 2520 ต่อมาในเดือพฤศจิกายนของปีเดียวกัน ได้รับแต่งตั้งเป็นรัฐมนตรีว่าการกระทรวงยุติธรรม ในรัฐบาลของพลเอก เกรียงศักดิ์ ชมะนันทน์ และได้รับแต่งตั้งอีกวาระหนึ่งในรัฐบาลต่อมา จนกระทั่งลาออกจากตำแหน่งในเดือนกุมภาพันธ์ พ.ศ. 2523
คณิน บุญสุวรรณ
คณิน บุญสุวรรณ (ชื่อเดิม: บุญเลิศ บุญสุวรรณ เกิด: 15 ตุลาคม พ.ศ. 2489 - 1 กรกฎาคม พ.ศ. 2561) อดีตสมาชิกสภาร่างรัฐธรรมนูญแห่งราชอาณาจักร พุทธศักราช 2540 อดีตรองหัวหน้าพรรคเอกภาพ อดีตสมาชิกสภาผู้แทนราษฎรจังหวัดชลบุรี พรรคกิจสังคม พรรคเอกภาพ กรุงเทพมหานคร พรรคประชาธิปัตย์
คณิน บุญสุวรรณ เดิมชื่อ บุญเลิศ บุญสุวรรณ เป็นบุตรของอำมาตย์ตรีแปลก กับยาใจ บุญสุวรรณ มีพี่น้อง 7 คน สมรสกับนางกรประภา (ชื่อเดิม: เพ็ญศิริ) บุญสุวรรณ มีบุตร 2 คน สำเร็จการศึกษาระดับปริญญาตรี คณะรัฐศาสตร์ มหาวิทยาลัยธรรมศาสตร์ ปริญญาโท คณะรัฐศาสตร์ มหาวิทยาลัยฮุสตัน สหรัฐอเมริกา
คณะการแพทย์แผนไทย มหาวิทยาลัยสงขลานครินทร์
คณะการแพทย์แผนไทย มหาวิทยาลัยสงขลานครินทร์ () เป็นคณะหนึ่งในมหาวิทยาลัยสงขลาครินทร์ วิทยาเขตหาดใหญ่ โดยเป็นคณะวิชาที่จัดตั้งขึ้นเป็นอันดับ 14 ของมหาวิทยาลัย โดยรองศาสตราจารย์ ดร.ประเสริฐ  ชิตพงศ์ ซึ่งดำรงตำแหน่งอธิการบดีในขณะนั้นได้บรรจุหลักสูตรการแพทย์แผนไทยไว้ในช่วงเวลาของแผนฯ 9 (พ.ศ. 2545 - 2549) ของมหาวิทยาลัยฯ หลังจากที่ได้รับการเสนอให้มีการจัดการเรียนการสอนด้านการแพทย์แผนไทยจากรองศาสตราจารย์ ดร. สนั่น ศุภธีรสกุล จึงเป็นจุดเริ่มต้นของการจัดทำหลักสูตรทางด้านการแพทย์แผนไทยในมหาวิทยาลัยฯ
ในปี พ.ศ. 2543 มหาวิทยาลัยสงขลานครินทร์ ได้มีแนวคิดในการจัดการศึกษาด้านการแพทย์แผนไทย ในระดับปริญญาตรี เพื่อเป็นการอนุรักษ์ สืบทอด และพัฒนาภูมิปัญญาด้านการแพทย์แผนไทย ให้เกิดประโยชน์ต่อการดูแลสุขภาพของคนไทย เป็นส่วนหนึ่งของการสร้างความเข้มแข็งในการพึ่งพาตนเองด้านการดูแลสุขภาพของประชาชน กระทั่งในปี พ.ศ. 2547 มหาวิทยาลัยสงขลานครินทร์ ได้จัดตั้ง “โครงการจัดตั้งคณะการแพทย์แผนไทย” เพื่อรองรับการเปิดสอนหลักสูตรวิทยาศาสตรบัณฑิต สาขาวิชาการแพทย์แผนไทย โดยได้เปิดรับนักศึกษาในปีการศึกษา 2548 เป็นปีการศึกษาแรก “โครงการจัดตั้งคณะการแพทย์แผนไทย” ได้รับอนุมัติให้จัดตั้งเป็น “คณะการแพทย์แผนไทย” ในปี พ.ศ. 2550 (ตามมติที่ประชุมสภามหาวิทยาลัย ในคราวประชุม ครั้งที่ 302 (9/2550) เมื่อวันที่ 8 ธันวาคม 2550)
และในปี พ.ศ. 2552 คณะการแพทย์แผนไทยได้ปรับปรุงหลักสูตรเป็น “หลักสูตรการแพทย์แผนไทยบัณฑิต” ได้ใช้หลักสูตรปรับปรุง ตั้งแต่ปีการศึกษา 2553 ถึงปีการศึกษา 2554 และเนื่องจากได้มีประกาศกระทรวงศึกษาธิการ เรื่อง กรอบมาตรฐานคุณวุฒิระดับอุดมศึกษาแห่งชาติ พ.ศ. 2552 ในปี พ.ศ. 2554 จึงได้ปรับปรุงหลักสูตรอีกครั้งเพื่อให้เป็นไปตามกรอบมาตรฐานคุณวุฒิที่กำหนด โดยยังคงใช้ชื่อ “หลักสูตรการแพทย์แผนไทยบัณฑิต” และใช้หลักสูตรปรับปรุงใหม่นี้ ตั้งแต่ปีการศึกษา 2555 เป็นต้นมา ในการจัดการเรียนการสอน จะสอนและฝึกให้ผู้เรียนสามารถออกไปประกอบวิชาชีพด้านการแพทย์แผนไทยได้เป็นอย่างดี ทั้งในด้านการวินิจฉัยโรค การใช้ยารักษาโรค การปรุงยาแผนไทย การนวดไทย และการผดุงครรภ์ไทย ตามหลักการของการแพทย์แผนไทย
วาราส ซามูเอเลียน
วาราสดาต ซามูเอล "วาราส" ซามูเอเลียน (; ; ค.ศ. 1917 – 7 พฤศจิกายน ค.ศ. 1995) เป็นทั้งนักเขียน, จิตรกร และประติมากรชาวอเมริกันเชื้อสายอาร์มีเนียที่มีชื่อเสียง
ด้วยเชื้อสายชาวอาร์มีเนีย วาราส ซามูเอเลียน เกิดที่เยเรวาน อาร์มีเนีย พ่อแม่ของเขาเป็นผู้รอดชีวิตจากการฆ่าล้างเผ่าพันธุ์ชาวอาร์มีเนีย
ครั้นแล้ว ซามูเอเลียนก็ตั้งรกรากอยู่ในประเทศฝรั่งเศส โดยช่วงเวลาของเขาในกรุงปารีส ซามูเอเลียนได้ศึกษากับจิตรกรชื่อดังอย่างอูตง ฟรีส, อ็องเดร โลท และแฟร์น็อง เลเฌ ครั้นในช่วงสงครามโลกครั้งที่สอง เขาตกเป็นเชลยศึกเยอรมัน
แล้วในที่สุด ซามูเอเลียนก็ได้ตั้งรกรากอยู่ในรัฐแคลิฟอร์เนียในปี ค.ศ. 1946 เมื่อเดินทางมาถึงรัฐแคลิฟอร์เนีย เขาก็ได้ย้ายไปเบอร์ลิงเกมเพื่อมาใกล้ชิดกับพี่ชายของเขา ในช่วงเวลาชีวิตนี้ เขาได้เริ่มวาดภาพ ครั้นแล้ว เขาหันเหจากงานอดิเรกภาพวาด เข้าสู่ธุรกิจด้วยการเป็นช่างทาสีเครื่องหมาย เนื่องจากความสำเร็จของเขาในฐานะช่างทาสีเครื่องหมาย เขาก็ย้ายไปที่เบลมอนต์ รัฐแคลิฟอร์เนีย แล้วเขาก็ได้พบกับแอนน์ผู้เป็นภรรยาที่นั่น
วาราส ซามูเอเลียน ได้รับการประเมินในอาชีพของเขาว่า เป็นผู้สร้างผลงานศิลปะนับพันรายการ รวมทั้งอนุสาวรีย์รูปปั้นวีรบุรุษชาวอาร์มีเนียในตำนานพื้นบ้านอย่างเดวิดแห่งซัสซูน ที่ด้านหน้าของตึกศาลเขตเฟรสโน เขายังมีชื่อเสียงสำหรับรูปปั้นครึ่งตัวทองสัมฤทธ์ของวิลเลียม ซาโรยาน ที่ทางเข้าของศูนย์การประชุมเฟรสโน
วาราส ซามูเอเลียน ยังเป็นผู้เขียนหนังสือหลายเล่ม รวมถึงความสัมพันธ์กับวิลเลียม ซาโรยาน ที่ให้ชื่อว่า"วิลลีแอนด์มี" ("Willie and Me")
เขาเสียชีวิตเมื่อวันที่ 7 พฤศจิกายน ค.ศ. 1995 สิริอายุได้ 78 ปี
ในปี ค.ศ. 1965 วิลเลียม ซาโรยาน ได้เขียนนวนิยายขนาดสั้นที่อุทิศให้แก่วาราส ซามูเอเลียน โดยใช้ชื่อ"ฮูอีสวาลาส ?" ("Who is Varaz?")
ในวันที่ 1 กันยายน ค.ศ. 2010 "ศูนย์วัฒนธรรมวาราส ซามูเอเลียน" ได้รับการสร้างขึ้นในหมู่บ้านอาร์ติกของจังหวัดชีรัค ในประเทศอาร์มีเนีย เพื่อเป็นเกียรติแก่เขา อาคารนี้มีเนื้อที่ 6,000 ตารางฟุต และทำหน้าที่เป็นศูนย์ทรัพยากรวัฒนธรรมสำหรับหมู่บ้าน
หน่วยบัญชาการอินโดแปซิฟิกสหรัฐ
กองกำลังสหรัฐภาคพื้นแปซิฟิก–อินโด (; USINDOPACOM) เป็นกองกำลังผสมซึ่งอยู่ในหน่วยงานของกองทัพสหรัฐ มีผู้บัญชาการมาจากการเป็นทหารอาวุโสของกองกำลัง กองกำลังสหรัฐภาคพื้นแปซิฟิก–อินโดนี้เป็นกองกำลังที่มีขนาดใหญ่และเก่าแก่ที่สุดในบรรดากองกำลังผสมทั้งหมด ผู้บัญชาการต้องขออนุมัติจากประธานาธิบดี โดยผ่านรัฐมนตรีกระทรวงกลาโหมก่อน หากจะขอกองกำลังสนับสนุนในพื้นที่ เช่น กองกำลังทางบกสหรัฐประจำแปซิฟิก, กองเรือสหรัฐประจำแปซิฟิก, หน่วยนาวิกโยธินสหรัฐปรจำแปซิฟิก, กองกำลังอากาศสหรัฐประจำแปซิฟิก, กองกำลังสหรัฐประจำญี่ปุ่น, กองกำลังสหรัฐประจำเกาหลี, กองกำลังปฏิบัติการณ์พิเศษเกาหลี, กองกำลังพิเศษภาคพื้นดินแปซิฟิก กองกำลังมีอาณาเขตคอบคลุม 100 ล้านตรางไมล์ (260 ล้านตารางกิโลเมตร) โดยเริ่มต้นจากชายฝั่งสหรัฐจนถึงฝั่งตะวันตกของประเทศอินเดีย และขั้วโลกเหนือถึงยังแอนแลกติค กองกำลังมีศูนย์ปฏิบัติการณ์ใหญ่อยู่ที่ค่าย เฮช.เอ็ม. สมิตท, ฮาวาย